Zaev pozvao na široki građanski front protiv VMRO DPMNE\nZoran Zaev lider socijaldemokrata Makedonije\nLider najveće opozicione stranke u Makedoniji SDSM Zoran Zaev pozvao je danas na okupljanje širokog fronta protiv vladajuće VMRO DPMNE i za, kako je istakao, vraćanje demokratije i slobode u Makedoniju.\nZaev je na konferenciji za novinare u front protiv VMRO DPMNE Nikole Gruevskog pozvao koalicione partnere SDSM (Socijademokratki savez Makedonije), druge političke partije, nevladine organizacije, sindikate, udruženja građana, intelektualce, profesore, radnike i cijelu demokratsku javnost.\nNa pitanje da li taj poziv na okupljanje u široki front protiv Gruevskog znači i izlazak na ulice i organizovanje protesta, Zaev je rekao da su sve opcije moguće.\nNajveća opoziciona stranka je sinoć, nakon što je bilo jasno da će vanredni parlamentarni izbori biti održani 5. juna, najavila da će ih bojkotivati, jer smatra da nisu stvoreni uslovi da budu fer i kredibilni.\nZaev je izbore nazvao lažnim.\nBojkotu izbora 5. aprila zvanično se priključilo još nekoliko manjih makedonskih stranaka, jedna od dvije najveće albanske stranke DUI saopštila je da će učestvovati dok DPA još nema jasan i precizan stav o izborima.\nLider vladajuće VMRO DPMNE Nikola Gruevski je u četvrtak, na konferenciji za novinare, ocijenio da uslovi za izbore 5. juna postoje i istakao da će ti izbori biti održani.\nOn je pozvao Zaeva da se predomisli i da SDSM učestvuje na izborima, ali je istakao da će vanredni parlamentarni izbori biti održani i u slučaju da najveća opzociona stranka ne bude učestvovala.\nGruevski je napomennuo da na izborima može da se učestvuje ili ne učestvuje, ali, kako je istakao, izbori su važni za budućnost Makedonije, jer bi time trebalo da se okonča dvogodišnja politička kriza.\n"Država je podeljana po svim osnovama i to mora da stane. Zbog toga izbori moraju da se održe i održaće se", rekao je lider vladajuće VMRO DPMNE Nikola Gruevski.\nSkupština Makedonije raspuštena je u četvrtak na osnovu odluke iz januara i vanredni parlamentarni održaće se održani 5. juna.\nPredsednik Sobranja Makedonije Trajko Veljanovski je danas odlučio da izbore raspiše 15. aprila, kako bi Državnoj izbornoj komisiji (DIK) dao mogućnost da završi posao oko pročišćavanja izbornog spiska.\nIzbori u Makedoniji su već jednom odloženi, pod pritiskom međunarodne zajednice, od 24. aprila na 5. juni, jer nisu bili ispunjeni uslovi da budu fer i kredibilni.\nVanredni parlamentarni izbori su predviđeni Dogovorom iz Pržina, koji su u junu prošle godine potpisali lideri četiri najveće makedonske stranke VMRO DPME Nikola Gruevski, SDSM Zoran Zaev, Demokratske unije za integracije (DUI) Ali Ahmeti i Demokratske partije Albanaca (DPA) Menduh Tači.\nTim sporazumom trebalo je da se razriješi kriza u Makedoniji koja je počela na proljeće 2014, kada je SDSM poslije parlamentarnih izbora ocjenio da su lažirani i odbio da uđe u parlament.


Proces kreiranja javnih politika i učešće građana deo su reforme javne uprave • Poportal\nProces kreiranja javnih politika i učešće građana deo su reforme javne uprave\n28/10/2020 28/10/2020 Predrag Panić\nOko 33 miliona evra donatorske pomoći prošlo je kroz program Exchange , namenjen lokalnim samoupravama, kaže generalni sekretar Stalne konferencije gradova i opština Đorđe Staničić.\nU velikoj meri program je doprineo unapređenju javnih politika na lokalnom nivou, a trenutno se sprovodi peta faza tog programa.\nEfikasno upravljanje imovinom, strateško planiranje i programsko budžetiranje, bili su predmet podrške u okviru programa Exchange 5, koji je zajedno sa Ministarstvom za državnu upravu i lokalnu samoupravu sprovodila Stalna konferencija gradova i opština. Deo koji se tiče efikasnog upravljanja imovinom ukazuje na to da je potrebno dati podršku lokalnim samoupravama, a da bi zakonsku obavezu izvršavali kvalitetnije.\n„Razlozi za to su, pre svega, rokovi koje Zakon o javnoj svojini daje, a koji kaže da će do kraja, 31. decembra ove godine, koja opština ne upiše svoju imovinu i ne podnese dokaze za to ta imovina postati državna, što nije u interesu lokalnih samouprava s obzirom da je ta situacija decenijama bila nerešena i često se nije znalo šta je čije“, kaže Đorđe Staničić, generalni sekretar Stalne konferencije gradova i opština.\nTakvo stanje bilo je u Požarevcu, gde je javna svojina bila upisana u više evidencija, a postojali su i objekti koji uopšte nisu bili upisani, ističe gradonačelnik Grada Požarevca.\n„Grad Požarevac je imao evidentirano, daću vam jedan primer, 70 km različitih vodova dok za preostalih 130 km različitih vodova, niti smo imali evidenciju, niti smo ih imali upisanih. Izrađena je projektno-tehnička dokumentacija za te vodove i sada smo zahvaljujući Exchange 5 projektu i, moram još jednom da se zahvalim, donaciji Evropske unije, zahvaljujući svemu ovome mi sada ulazimo u proces i ozakonjenja ovih objekata“, kaže Saša Pavlović, gradonačelnik Požarevca.\nGrađani su dobili još jedan alat u svoje ruke, da mogu na kvalitetan način da donose svoje planske odluke i utvrđuju budžete. Veliko Gradište je primer. Kažu da menjaju navike, te se predlog budžeta sada radi tako da meštani napišu svoje predloge.\n„Razne manifestacije koje imamo preko čitave godine u samom gradu, Carevčevi dani i tako dalje, gde ljudi i na tim manifestacijama mogu da daju svoje predloge. Đački parlament srednje škole. Osnovci oni malo veći pa čak, rekao sam i deca iz vrtića nekim svojim idejama“, kaže Dragan Milić, predsednik Opštine Veliko Gradište.\nProces kreiranja javnih politika i učešće građana deo su reforme javne uprave, koja se u Srbiji sprovodi uz podršku Evropske unije. Glavni koordinator procesa te reforme je Ministarstvo za državnu upravu i lokalnu samoupravu.\nAkcija suzbijanja komaraca u opštini Žabari\n08/08/2020 Predrag Panić\nMiholjsko leto, pa pad temperature, danas i do 25 stepeni\n23/10/2020 Predrag Panić\nParaglajding klub „Beli orlovi“ na Državnom prvenstvu osvojio bronzanu medalju\n29/10/2019 Predrag Panić


Britanski premijer Boris Džonson otganizovao je zabavu za svoj rođendan tokom prvog lokdauna uvedenog zbog kovida 19 u junu 2020. godine.\nTada su bila zabranjena sva društvena okupljanja u zatvorenom prostoru, izvestila je TV mreža ITV njuz\nOvim novim otkrićem se pojačava pritisak na premijera Veliike Britanije zbog niza okupljanja u njegovoj rezidenciji u Dauning stritu broj 10, kojima su, kako se čini, prekršene epidemiološke mere koje je nametnula Vlada na čijem je čelu, prenosi Rojters.\nNjegov kabinet je osporio da je bila organizovana zabava i u izjavi za ITV Njuz naveo da se grupa zaposlenih koja je toga dana bila na poslu u rezidenciji premijera okupila nakratko u kabinetu, posle sastanka kako bi čestitala rodjendan premijeru, “koji se zadržao manje od 10 minuta”.\nITV izveštava da je navodno premijerova supruga Keri Džonson pomogla u organizaciji zabave 19. juna popodne, na kojoj je bilo prisutno 30 ljudi. Veruje se da je premijeru darovana torta dok je njegova supruga podstakla osoblje da otpeva rođendansku pesmu Džonsonu.\nDžonson je ranije davao razna objašnjenja o nelegalnim zabavama u svojoj rezidenciji. Prvo je rekao da nijedno pravilo nije prekršeno, a zatim se izvinjavao Britancima.\nOpozicioni lider Kir Starmer rekao je o rodjendanskom skupu da je to još jedan dokaz da “Britanci imaju premijera koji veruje da pravila koja je uveo drugima ne važe za njega”.\n“Ne možemo da dozvolimo da nastavimo sa ovom haotičnom vladom bez kormila. Premijer je smetnja naciji i on mora da ode”, rekao je Starmer.\nNEWER POSTUkinuta presuda na 15 godina zatvora za teško ubistvo Bilećaninu Miljanu Vujoviću\nOLDER POSTBiH je siromašna država sa visokim cijenama


Zato je neophodno mijenjati Zakon o medijima, koji je usvojen prošle godine i koji primorava novinare da odaju svoje izvore, uz saradnju sa svim činiocima medijskog polja u Crnoj Gori kako bi se došlo do rješenja na zajedničko zadovoljstvo.Potpredsjednik Abazović je saopštio da, uprkos tradiciji dugoj vijek i po, crnogorski novinari danas rade u izuzetno teškim uslovima, na koje presudno utiču društveno-političke prilike u zemlji i regionu.\nMediji u današnjoj Crnoj Gori su sveprisutan faktor društvene zbilje koji obavještavaju javnost o svim dešavanjima, edukuju i ukazuju na probleme i društveno-političke anomalije, te kroz to i u značajnoj mjeri kreiraju mišljenje građana, pa je otuda i njihova uloga veoma važna i odgovorna. Sa druge strane, odgovornost i nezahvalnost koju novinarski posao nosi sa sobom najbolje su osjetili novinari u Crnoj Gori u protekle tri decenije. Kroz 30 godina novinarstvo je bilo na meti mnogih paradržavnih i kriminalnih struktura, a rezultat toga su ubistvo glavnog i odgovornog urednika lista ,,Dan", Duška Jovanovića, pokušaj ubistva novinarke ,,Vijesti" Olivere Lakić, napadi na istraživačkog novinara Tufika Softića, hapšenje istraživačkog novinara Jova Martinovića i niz drugih, svakodnevnih pritisaka i zastrašivanja kroz koje prolaze novinari u Crnoj Gori.\nNa kraju želim da iskažem nadu da će novinastvo u Crnoj Gori dobiti na svojoj vrijednosti i ulozi u društvu, a kao potpredsjednik Vlade dugujem ogromnu zahvalnost svim odgovornim i savjesnim medijima koji su u ovakvom okruženju radili kako bi društvo bilo bolje i bliže evropskoj zajednici naroda. Čestitam vam - među vama je puno heroja današnjice.


Izložbom „Retrospektiva“, koja će biti održana u Klubu „Tribina mladih“ Kulturnog centra Novog Sada od 13. do 26. septembra 2016. godine u 19:30 časova, srpsko-kanadska umetnica Dragica Gađanski obeležiće pola veka života i rada u Kanadi. Izložbu će otvoriti NJ. e. Filip Pinington, ambasador Kanade u Srbiji, član gradskog Veća zadužen za kulturu Dalibor Rožić i direktor Kulturnog centra Novog Sada, Bojan Panaotović.\nSlikarka Dragica Gađanski Didi je poznata kao umetnica koja radi u akriliku, akvarelu i mešanoj mediji i ovo je njena prva izložba u Srbiji. Ona je verzirana i u drugim tehnikama kao što su: ulje, enkostika i kolaž. U svom izražavanju ona pokazuje spontanost te to postaje njen jedinstven i prepoznatljiv stil. Adrijana Jerkić, istoričarka umetnosti i likovni kritičarka, za umetnicu i njena dela kaže da su „rezultat istrage simbola i duše pokazani na platnu, papiru ili milaru. Pozadina slike je nađena u Dragičinim strastvenim putovanjima, interesu raznih kultura i istraživanju emocija u odnosu na te teme. Proizvedeni rad nije ograničen nego ostavlja otvorena vrata za osmatrača da kompletira sliku kao svoju i polako otkriva nove elemente u novom danu. Slikarska paleta se kreće od zemljanih boja do intenzivnijih tonova koji privlače pažnju posmatrača. Ona je u stanju da obrne uobičajeni red nijanse pokazujući da nije presudna boja već namera i prikaz elemenata slike koji će na kraju krajeva promeniti percepciju. Didi nije samo iskusna umetnica, već i uspešna predavačica mnogih umetničkih radionica i član mnogih umetničkih društava u Kanadi.“\nDRAGICA GAĐANSKI DIDI, poreklom iz Srbije, više od četiri decenije živi i stvara u Kanadi. Odrastanje i školske dane provela je u Beogradu, gde je završila arhitektonski smer u Građevinskoj srednjoj školi, a posle je studirala vazdušni saobraćaj na Saobraćajnom fakultetu Univerziteta u Beogradu. Možemo sa sigurnošću da kažemo da je ovaj prvi period opredeljenja u učenju umnogome uticao na kasnije posvećivanje slikarstvu i umetnosti. U Torontu, u koji je emigrirala 1968, usmerava dalje obrazovanje ka umetnosti, završava slikarstvo na Ontario koledžu za umetnost i dizajn (OCAD), Odsek za finu umetnost slikanja. Tokom ovih studija istakla se svojim likovnim izrazom, za koje je dobila priznanje OCAD- a koje se uručuje samo najuspešnijim diplomcima. Predavala je u više umetničkih škola, a birana je za predsednicu i člana mnogih umetničkih udruženja u Torontu. Izlagala je samostalno i grupno mnogo puta, bila učesnica mnogih televizijskih emisija, a njeni radovi nalaze se u kolekcijama, kako privatnim tako i korporacijskim širom sveta, od Kanade, SAD, Meksika, Kolumbije, Argentine, Čilea, Japana, Engleske, Portugala, Nemačke, Češke do naših prostora, republika bivše Jugoslavije. Istraživački duh koji izvire u ličnosti Dragane Gađanski Didi, teče dalje i šire. Ona putuje po svetu, uči jezik i kulturu mesta u kome obitava i time obogaćuje i upotpunjuje svoju umetničku stranu ličnosti, a samim tim i likovni izraz. Imajući u vidu da jedna definicija umetnosti karakteriše umetnost kao proizvod umeća prenošenja unutrašnjih osećanja i intelekta umetnika, odnosno ličnosti koja se sa umećem izražava, s ushićenjem pozivam posmatrača da oseti i doživi bogatstvo, lepotu likovnih formi i kolorita u Didinom slikarstvu. Didino slikarstvo je suštinski nenametljivo prijatno, a kompozicije usklađene i proporcionalno korektne. Ona priča o događajima i doživljajima ne tražeći od posmatrača da analizira, već da joj se pridruži u emociji, koju u njoj izaziva trenutak slikanja i prenošenja širine i dubine doživljenog. Njen likovni izraz koji karakterišu različite tehnike i materijali, od crtačkih tehnika na papiru do ulja na platnu, poetski je obojen, bilo da je u formi realistična ili apstraktna.\n(Biljana Jotić, istoričarka umetnosti)


ALARMANTNO U NEMAČKOJ UOČI USKRSA: Građanima savetuju da ne putuju i da izbegavaju kontakte - strahuju od 3. talasa korone | Novosti.RS\n- Ako se susrećete s drugima, onda je najbolje da to činite na otvorenom jer je tamo najmanja šansa da se zarazite - rekao je nemački ministar zdravstva Jens Špan.\nDemohrišćanski političar trenutnu situaciju uporedio je sa maratonom.\n- Nalazimo se na 38. kilometru, a poslednji kilometri su najteži - rekao je Špan.\nOn je upozorio i da bi nemački zdravstveni sistem mogao da kolabira ako savezne pokrajine ne budu striktno primenjivale pravila o zatvaranjima pri incidenciji od preko 100.\nNa zajedničkoj konferenciji ministar Špan i direktor epidemiološkog instituta Robert Koh Lotar Viler apelovali su na građane da izbegavaju putovanja i kontakte.\n- Mobilnost i kontakti su gorivo pandemije - rekao je Viler koji je preporučio nošenje maske i u zatvorenim privatnim prostorima.\nViler je upozorio da bi treći pandemijski talas zbog mutiranih varijanti virusa mogao biti gori od prva dva.\nVlada razmišlja o zabrani putovanja u inostranstvo za Uskrs.\nU petak ujutro Institut Robert Koh zabeležio je 21.573 novih slučajeva koronavirusom za 24 sata.\nKako prenose nemački mediji, savezna vlada razmatra mogućnost zabrane putovanja u inostranstvo tokom uskršnjih praznika.\nVeć sad je uvedeno pravilo po kojem će povratnici iz inostranstva, bez obzira na to dolaze li iz rizičnih područja ili ne, morati pri dolasku u Nemačku da pokažu negativan test na koronu.\nmere za Uskrs Nemačka mere u Nemačkoj Jens Špan Nemačka vlada


Srpska u petak odlučuje da li će glasati za Tačija ili ne | KoSSev\nSrpska u petak odlučuje da li će glasati za Tačija ili ne\nČetvrtak 25. februar 2016, 18:21\nSrpska lista još uvek nije donela odluku da li će njeni poslanici sutra glasati za izbor Hašima Tačija za predsednika Kosova. Konsultacije još uvek traju, a predstavnici Srba doneće odluku u interesu srpske zajednice na KiM-u, rekao je danas u Goraždevcu predsednik Srpske liste, Slavko Simić. On dodaje da su Srpsku kontaktirali i predstavnici kosovske opozicije, ali da do sastanka predstavnika Srba i opozicije nije došlo zbog njihovog odnosa prema Briselskom sporazumu, to jest, Zajednici srpskih opština. Simić je potvrdio da Srpska ima određene zahteve kada je u pitanju glasanje za Tačija, ne preciziravši o kakvim se zahtevima radi. Sednica kosovske skupštine na kojoj bi poslanici trebalo da glasaju za novog kosovskog predsednika počeće sutra u 11 časova.\n"Još uvek traju konsultacije unutar Srpske liste, traju konsultacije sa našim koalicionim partnerima. I mi ćemo već sutra ujutru imati konačnu odluku o kojoj će javnosti biti obaveštena," rekao je Simić novinarima.\n"Donećemo pravu odluku, odluku koja je u interesu srpske zajednice na KiM-u," dodao je on.\nSimić je objasnio da su i predstavnici kosovske opozicije kontaktirali Srpsku, kako bi se sastali sa njenim predstavnicima, ali do tog sastanka nije došlo, jer, kako Simić navodi, predstavnici Srba nisu želeli da se sastanu sa predstavnicima opozicije "dok ne promene svoje stavove kada je u pitanju Briselski sporazum, odnosno ZSO."\nOdgovarajući na pitanja novinara, Simić je dodao da je Srpska lista "apsolutno jedinstvena" i da "nema nikakvih frakcija, kao što pojedini mediji to pokušavaju da predstave," te da Srpska svaku odluku donosi jedinstveno, uz konsultacije sa Beogradom i koalicionim partnerima.\nOn je objasnio i da Srpska nije želela da kandiduje svog predstavnika za mesto kosovskog predsednika usled političke krize.\n"U svim ovim okolnostima i situaciji koja vlada na Kosovu i Metohiji, gde imamo institucionalno nasilje i nasilje na ulicama, gde opozicija pokušava da na razne načine opstruiše i Briselski sporazum i institucije - u tim uslovima jednostavno nismo želeli da kandidujemo jednog od predstavnika iz srpske zajednice da bude protivkandidat Hašimu Tačiju. Ali, na narednim nekim izborima sigurno ćemo razviti tu ideju da jedno od predsedničkih mesta zauzme Srbin," istakao je Simić.\nNa pitanje koji su to uslovi za koalicione partnere Srpske, Simić je rekao da ih Srpska ima, te da su to zahtevi koji se tiču problema srpske zajednice, koji su se, kako je rekao, u proteklim godinama nagomilali, ne preciziravši o kakvim se zahtevima radi.\nSimić je danas sa srpskim ministrima u kosovskoj vladi - Ljubomirom Marićem, Daliborom Jevtićem, zamenikom kosovskog premijera, Branimirom Stojanovićem, te direktorom Kancelarije za Kosovo i Metohiju, Markom Đurićem, u Goraždevcu prisustvovao polaganju venaca na novopostavljeni spomenik stradalim meštanima Goraždevca tokom 1999. i 2003., koji je u napadu na ovo mesto, početkom decembra - uništen. On je zajedno sa predstavnicima Srba, takođe, prisustvovao sastanku sa Direktorom Kancelarije za Kosovo i Metohiju.


Evo koja poznata književnica danas slavi prvi rođendan BEZ SUPRUGA, koji je upravo njoj posvetio svoj najveći HIT U KARIJERI (FOTO/VIDEO)\nOlivera Balašević, supruga kantautora i velikog muzičara Đorđa Balaševića, danas proslavlja svoj 62. rođendan\nPoznata srpska književnica i dramaturškinja, Olivera Balašević danas proslavlja prvi rođendan bez svog nedavno preminulog supruga Đorđa Balaševića, velikog srpskog kantautora i muzičara koji je izgubio bitku sa korona virusom.\nUpravo Oliveri, Đorđe Balašević posvetio je jedan od svojih najvećih hitova u karijeri, pesmu "Olivera" u kojoj je opevao ukratko svoj život pre nego što je upoznao upravo Oliveru, sa kojim je proveo ostatak života.\nDanas, na njen 62. rođendan uz nju su njihova deca i unučići, a upravo najstarija ćerka Jovana Balašević svojoj majci posvetila je nekoliko objava na društvenim mrežama. Reč je o porodičnim fotografijama sa putovanja Balaševića.\nPoslušajte i stihove prelepe balade koju je Đorđe Balašević posvetio svojoj supruzi.\npevač Đorđe Balašević\nćerka Đorđa Balaševića\nsupruga Đorđa Balaševića\nstil Olivere Balašević


BOMBA! Katai potpisuje ugovor do 2024. godine - Crvena zvezda info\nBOMBA! Katai potpisuje ugovor do 2024. godine\nNeće se danas ozvaničiti dugo čekani transferi Aleksandra Prijovića, njegovog imenjaka Kolarova ili velike želje Dejana Stankovića veziste Nenada Krstičića, ali navijači srpskog šampiona imaće vrlo brzo razloga za zadovoljstvo.\nPrema saznanjima MOZZART Sporta jedan od najboljih igrača tima u prethodnoj sezoni Aleksandar Katai trebalo bi narednih dana, a možda već i u toku petka, da parafira novi ugovor sa Crvenom zvezdom koji će važiti do 2024. godine.\nI pored toga što je imao želju da posle letnjih kvalifikacija karijeru nastavi u Aziji (pominjao se tim iz Dubaija), Aleksandar Katai je postigao preliminarni dogovor sa upravom kluba, i samo se čeka ozvaničenje.\nPosle blistave sezone, tokom koje je vukao tim kroz Ligu Evrope, odgovorni iz Ljutice Bogdana su odlučili da nagrade Kataija novim ugovorom. Razumljivo i povišicom, pa će potencijalni reprezentativac Srbije ući u društvo najplaćenijih igrača tima, i imati primanja od 600.000 evra na godišnjem nivou.\nCrvena zvezda očigledno namerava da od Aleksandra Kataija napravi klupsku legendu i čoveka koji će biti magnet za navijače da iz sedmice u sedmicu dolaze na utakmice crveno-belih. P\nored toga što je imao problem sa trombocitopenijom (bolest krvi) i morao na tromesečnu pauzu, kreativac iz Srbobrana je zajedno sa Mirkom Ivanićem predstavljao veliku ofanzivnu snagu čete Dejana Stankovića. Na 34 meča u svim takmičenjima postigao je 17 golova i upisao devet asistencija.\nVeliki ljubimac navijača vratio se u Ljutice Bogdana prošlog leta spletom okolnosti, odnosno posle ispada njegove žene Tee na društvenim mrežama tokom građanskih nemira u Americi. Los Anđeles Galaksi nije želeo da pređe preko toga, i praktično doprineo da Crvena zvezda dobije ključnu kariku u evropskom pohodu.\nKatai je postigao pogodak protiv Ararata, potom je oduševio u meču sa Liberecom kada je uzeo loptu na centru, predriblao nekoliko čeških igrača, i postigao pogodak. Dao je i gol protiv Genta, možda i vredan evropskog proleća.


Privatni vrtići – da li je u 2019 ponuda još bolja | Portal Srbija\nPRIVATNI VRTIĆI – DA LI JE U 2019 PONUDA JOŠ BOLJA\nU medijima, a i među roditeljima se mnogo priča o privatnim vrtićima. Raspravlja se o kvalitetu usluga, cenama, dok se oni konstantno porede sa državnim. Privatne predškolske ustanove, koje češće u žargonu zovemo privatni vrtici uvek nude nešto novo čime će unaprediti svoju uslugu i privući još veći broj dece.\nOtvoreno ih je dosta, preciznije rečeno, preko 350. Imaju svoje udruženje koje se bori za bolje uslove, kao i za ostvarivanje prava. S obzirom da još uvek postoji izvestan procenat dece koja nisu upisana ni u državni, ali ni u privatni vrtić, možda se nekom može učiniti da ih ipak nema dovoljno. Potreba za novim mestima postoji, ali pošto se najčešće roditelji opredeljuju prema lokaciji, broj praznih mesta u vrtićima varira upravo u odnosu na ovaj faktor. Ne možemo očekivati da se popune kapaciteti u vrtiću koji je otvoren u ulici u kojoj postoji već nekoliko privatnih predškolskih ustanova, a da pri tom nije tolika gustina naseljenosti da bi bilo potrebe za ovolikim brojem mesta za decu. Nasuprot tome, ima delova grada u kojima nema dovoljno mesta, ili je roditeljima veoma sužena mogućnost izbora.\nPODSTICAJ ZA UNAPREĐENJE USLUGE U PRIVATNOM VRTIĆU\nSa više strana možemo čuti raznorazne priče o privatnim i državnim vrtićima. Mediji vole bombastične naslove, tako da može da se desi da neka situacija izvučena iz konteksta, izmešana i izokrenuta, dobije neki negativan prizvuk. Međutim, šta je u stvari istina? Privatni vrtići su ustvari firme koje kvalitetom usluge pokušavaju da se nametnu na tržištu i da privuku što više roditelja. Svako ko ne ide ovim smerom ne bi mogao da opstane na tržištu. Zato Vam mi predstavljamo najbolje privatne vrtiće, kako biste za svoje dete dobili očekivanu brigu i negu. Zato se programi rada kreiraju tako da budu savremeni i kvalitetni, a da pri tom obezbede prednost u odnosu na programe koji se praktikuju u državnim predškolskim ustanovama. Šta je to što predstavlja komparativnu prednost? Sadržaji kao što su učenje stranih jezika, časovi plesa, likovne i muzičke kulture, kao i sportske aktivnosti koje se sprovode pod nadzorom profesora fizičkog, koji se sprovode u radno vreme vrtića, kao deo redovnog nastavnog programa, samo su deo inovacija i proširenja koja čine uslugu privatnih vrtića primamljivom za roditelje. Rad u malim grupama, individualni pristup i predano osoblje, koje je tu došlo prošavši strogu selekciju, garancija su kvalitetnog odnosa prema radu sa decom i samim tim dobre usluge. Saradnja sa roditeljima igra veliku ulogu, i veoma je važno i da je sami roditelji veoma ozbiljno shvate. Kada je dobrobit deteta u pitanju tu ne treba da ni ega ni sujete, već pažljivo slušanje i promatranje sugestija koje dolaze od strane stručnih osoba u vrtiću koje sa detetom provode dobar deo dana. Takođe, saradnja sa roditeljima je važna i sa aspekta njihovog uključivanja u razne zajedničke aktivnosti i radionice kroz koje deca razvijaju duh zajedništva i pripadnosti, mogu dosta toga naučiti, a i osećati satisfakciju što su učestvovala u stvaranju nečeg novog i važnog. To mogu biti i neke aktivnosti koje za cilj imaju humanitarni karakter. Vrtići mogu organizovati humanitarne priredbe putem kojih deca uče šta znači učiniti dobro delo i pomoći nekom kome je potrebno. Sve što privatni vrtić nudi je jedan paket koji u velikoj meri zavisi od entuzijazma, pokretačke energije i inovativnosti osoba koje ga vode. Želja za uspehom ih usmerava da od ovog puta ne smeju odustajati. Jer, kako se inače nametnuti, izgraditi i očuvati renome u današnje vreme kada je ponuda privatnih predškolskih ustanova toliko široka.\nDovoljno je vremena prošlo od kada su privatni vrtići „u igri“ zajedno sa državnim, odnosno od trenutka kada je uvedeno subvencionisano upisivanje dece u privatne predškolske ustanova, da bi se izdvojio i opstao kvalitet, dok svi ostali koji nisu mogli da zadovolje viske standarde, jednostavno nisu mogli da opstanu. Pored prirodne selekcije, veoma značajnu ulogu imaju i propisi i pravila koja su na snazi. Od 2019. propisi za otvaranje i puštanje u rad privatne predškolske ustanove, znatno su pooštreni. Rezultat toga je da se u startu mora obratiti mnogo veća pažnja na razne detalje, a sve sa ciljem da traženi minimum kvaliteta bude veoma visok. Nekome, ko namerava da se bavi ovom poslom i da osnuje privatni vrtić, ovo se možda ne dopada, ali taj neko treba da ima u vidu da svejedno, ako od samog početka rada ne stremi ka kvalitetu usluge, samo tržište će ga istisnuti, a ne neki tamo pravilnici. Osnovni ciljevi su da se obezbedi maksimalna bezbednost. Rad sa decom uvrtiću veoma je odgovoran posao. Ta mala nežna bića treba da budu zaštićena sa više strana, a sve potencijalne opasnosti po zdravlje treba preduprediti. To se odnosi na protivpožarnu zaštitu, bezbednost samog objekta i u odnosu na spoljnu sredinu, a i u odnosu na unutrašnje uređenje koje mora zadovoljiti visoke standarde, kao i bezbednost kada je u pitanju ishrana dece. Ono što je novina u odnosu na protekle godine je i da privatne predškolske ustanove moraju obezbediti zelene površine, odnosno bezbedan prostor na otvorenom na kome deca treba da provedu deo dana. Boravak i aktivnosti na svežem vazduhu veoma su važne za zdravlje dece. Ukoliko je vrtić smešten u kući, ona mora imati adekvatno dvorište, a ukoliko se nalazi u delu grada gde nema kuća, već je u pitanju prostor kao što je neki veći stan ili lokal, neophodno je da ima direktan pristup parku sa igralištem, koje takođe mora da zadovolji standarde bezbednosti.


Uspešna i dinamična godina za JP "Kolubara" - Valjevo\nPosted by: REDAKCIJA VALJEVSKA POSLA in Valjevo 31. December 2018.\tComments Off on Uspešna i dinamična godina za JP “Kolubara”\nDirektor Javnog preduzeća “Kolubara”, koje gazduje hidrosistemom Stubo-Rovni, Zoran Mitrović ocenjuje odlazeću 2018. kao dosta uspešnu i dinamičnu godinu. Kako je rekao na “godišnjoj” konferencije za medije, puno se radilo, dosta nedomica iz prethodnog perioda se razjasnilo, otvorile su se nove perspektive, krenulo se novim putem i novim pravcem. Prema njegovim rečima, planu u 2018. godini bio je prilično veliki i ambiciozan. Nešto manje od milijarde dinara bilo je planirano za investicije. U većoj meri su te investicije realizovane, dok negde ima i zastoja.\nZoran Mitrović, direktor JP “Kolubara” (foto: Valjevska posla)\n“Od 140 miliona dinara, koliko su bila planirana sredstva od Ministarstva poljoprivrede, šumarstva i vodoprivrede i Republičke direkcije za vode u 2018. godini za završetak radova na objektima same brane i akumulacije, utrošeno je 95% obezbeđenih sredstava. Od tog novca izdvojeno je oko 50 miliona za završetak saobraćajnice Stubo-Kruna brane-Stubo-Nova crkva-Brezovica, u dužini od 2,2 kilometra. Dodatno smo asfaltirali i jednu deonicu u dužini od 600 metara, tako da ukupna dužina te saobraćajnice, koja prolazi kroz podbranski deo, iznosi oko 13 kilometara. U podbranskom delu započeta je izgradnja fabrike mikro sita, čija je funkcija filtracija i sprečavanje pojave algi u sirovoj vodi, koja dalje ide ka postrojenju za preradu vode na Pećini. Nastavak radova očekuje se iduće godine i očekujemo još oko 40 miliona za završetak tog važnog objekta. Iz sredstava Republičke direkcije za vode smo priveli kraju i sistem za obaveštavanje i uzbunjivanje, koji ima 24 alarmne stanice, zašta smo zakonski bili u obavezi, jer smo vlasnici visoke brane”, ističe Mitrović i dodaje da su iz istog izvora finasirani i radovi na uređenju objekata na samoj brani i akumulaciji.\nFabrika mikro sita (foto: JP “Kolubara”)\nOd 70 miliona dinara, koliko je od Ministarstva građevinarstva, saobraćaja i infrastrukture odobreno za izradu nedostajeće dokumentacije za ceo sistem Stubo-Rovni, vrednost čitavog tog posla koštaće oko 50 miliona. Prema Mitrovićevim rečima, tu je napravljena ušteda, jer će dosta jeftinije biti dobiti svi ti projekti. Letos je raspisan tender, izabrani su projektanti, potpisani su ugovori i već se krenulo sa projektovanjem. On je naglasio da je ovde reč o izradi kompletne tehničko-projektne dokumentacije sa dobijenom građevinskom dozvolom. Najozbiljnija deonica za projektovanje su tri pravca cevovoda od Slovca ka Ubu, Lajkovcu i Lazarevcu, ali se tu pojavio zastoj zbog izrade planske dokumentacije za saobraćajnicu M4, jer se deonica cevovoda od Slovca do petlje u Lajkovcu poklapa sa denicom puta M4.\n“Krajem novembra Vlada Srbije donela je odluka o izradi plana posebne namene za saobraćajnicu M4, od Iverka do petlje Nepričava. Mi ne možemo u toku projektovanja dobiti lokacijske uslove dok planska dokumentacija ne bude usvojena. Nama je neophodno da što pre dobijemo regulacionu liniju te saobraćajnice u dužini od tri i nešto kilometra, a to nas koči za čitavu tu mrežu ka Ubu i Lajkovcu, čija je ukupna dužina 27 kilometara. Iznašli smo neka rešenja, pa ćemo parcijalno raditi. Projektant će odmah nastaviti da radi pravac ka Ubu i nastaviće da radi od petlje Lajkovac ka Lazarevcu do Očaga, do njihovog postrojenja za preradu vode. Nadamo se da će u narednih 6 meseci biti pri kraju i taj plan namene koji se odnosi na ovu deonicu od Slovca do petlje Lajkovac, da ćemo uspeti sve to da objedinimo. Plan je bio da taj projekat i građevinska dozvola budu gotovi do proleća, međutim moraćemo to da pomerimo za kraj leta, početak jeseni”, pojašnjava Zoran Mitrović.\nOn kaže da se druga partija od novca koje je obezbedilo Ministarstvo građevinarstva, saobraćaja i infrastrukture odnosila na izradu projektne dokumentacije za novu fabriku vode na Pećini, što se očekuje da bude gotovo krajem maja ili početkom juna meseca. Treća partija iz tranše Ministarstva građevinarstva od oko 50 miliona dinara u 2018. ticala se izrade cevovova na deonici Mionica-Ljig što je, kako je rečeno, novo poglavlje u radu JP “Kolubara”, jer glavnim projektom nije bilo predviđeno da se Opština Ljig snabdeva vodom iz sistema Stubo-Rovni. Gotov projekat za Ljig očekuje se u junu ili julu mesecu 2019. godine, sa dobijenom građevinskom dozvolom i svom pratećom dokumentacijom.\nUprkos trudu rukovodstva JP “Kolubara” i zaposlenih u Kancelariji za javna ulaganja, planirana sredstva u iznosu od 684 miliona dinaramnisu obezbeđena za izgradnju cevovoda Paklje-Pećina (u dužini od 8 km) i cevovoda Divci-Mionica (u dužini od 6 km), kao što se planiralo u 2018. godini. Kao odgovor upućen direktoru preduzeća “Kolubara” Zoranu Mitroviću, u dopisu Kancelarije za upravljanje javnim ulaganjima navedeno je, između ostalog, da su definisani prioriteti, čija je realizacija planirana sredstvima koja će biti dobijena iz kredita Evropske investicione banke. Uslov za realizaciju datih prioriteta je izrada projektno-tehničke dokumentacije i dostavljanje iste Kancelariji. “Što se nas tiče i projekata Paklje-Pećina i Divci-Mionica, mi imamo kompletnu projektno-tehničku dokumentaciju sa važečom građevinskom dozvolom koju smo dostavili Kancelariji. Tako da smo što se tiče toga mi ispunili uslove. Sredstva od Evropske investicione banke se očekuje u narednom periodu. Reč je o kreditu od oko 60 miliona evra, koji država treba da sklopi sa Evropskom investicionom bankom”, kaže Mitrović o investiciji koja je ostala nerealizovan u 2018. godini.\nPrekidna komora (foto: JP “Kolubara”)\nOd 24 miliona kapitalnig subvencija Grada Valjeva realizovano je oko 90%, što iznosi oko 22 miliona dinara. Od tog novca finasirani su radovi na elektrokomunikacionim objektima u podbranskom delu, pušteno je u rad postrojenje za preradu vode Rovni, finasirana je izrada projektne dokumentacije. “Najvažnija investicija koja je prošla kroz ove kapitalne subvencije je izrada projektne dokumentacije za cevovode ka Divčibarama. Seoski vodovod Prskavac bi bio priključen na ovu trasu cevovoda, što je bitno za građane Degurića i ostalih sela koje gravitiraju ka Užičkom putu. Raspisana je javna nabavka, izabran je projektant “Iva Consalt”, koji je krenuo u saradnju sa našim ljudima i ljudima iz JKP “Vodovod Valjevo”. Svakodnevno su u komunikaciji, izlazi se na teren, traži se najbolja varijanta. Ubrzo očekujemo da imamo gotovu projektnu dokumentaciju za taj pravac”, kazao je Mitrović.\nOd novca od Grada, oko 6,5 miliona utrošeno je na radove u podbranskom uređenju, na uređenju komandne zgrade, postavljanje mobilijara na samoj brani i kanti za smeće. Urađena je ne samo saobraćajna već kompletna signalizacija za obaveštavanje građana koji dolaze na branu, što je bila i zakonske obaveze. Uz pomoć te signalizacije upozoravaju se posetioci na opasnosti koje vrebaju boravkom u blizini jezera i objekta hidroakumulacije.\nZa izradu seoskih vodovoda na trasi Divci-Veselinovac, klanica-Valjevska Loznica, iz budžeta Grada Valjeva za 2018. bila su opredeljena sredstva u iznosu od 138 miliona dinara koja će biti preneta u 2019. godinu. “Potpisan je ugovor sa Gradom, raspisan je tender, izvođač će biti “Energo projekt”. Pripremamo dokumentaciju za prijavu gradilišta i ostatak neophodne zakonske procedure pred početak građenja. Očekujemo da će radovi početi u martu ili aprilu i da će biti završeni do septembra ili oktobra 2019. godine”, naglasio je u svom obraćanju medijima Zoran Mitrović. On je pomenuo da je tokom 2018. godine bio planiran i početak izvođenja radova na mini hidroelektrani snage 1,3 megavata, u podbranskom delu akumulacije. Ceo projekat je u rukama EPS-a, koji je investitor, dok JP “Kolubara” tu asistira EPS-u i Institutu “Jaroslav Černi”. Kada se bude završila, mini hidoeletrana biće ustupljen “Kolubari” na upravljenje. Očekuje se da radovi na izgradnji te mini hidoroeletrane krenu na proleće.\nRadovi na objektima brane i akumulacije se, prema Mitrovićevim rečima, privode kraju i da se JP “Kolubara” nalazi se u fazi tehničkog prijema. Posle sastanka sa komisijom za tehnički prijem polovinom januara, polako će početi proces tehničkog prijema određenih delova sistema. Nakon toga, biće podnet zahtev za dobijanje upotrebne dozvole, a Mitrović se nada da će ona biti dobijena “ako ne do kraja 2019, onda u 2020. godini”.\nAkumulacija Stubo-Rovni Brana i akumulacija "Stubo-Rovni" Direktor JP Kolubara Hidroakumulacija Stubo-Rovni JP "Kolubara" Kolubara Stubo Rovni Valjevo\t2018-12-31\nTagged with: Akumulacija Stubo-Rovni Brana i akumulacija "Stubo-Rovni" Direktor JP Kolubara Hidroakumulacija Stubo-Rovni JP "Kolubara" Kolubara Stubo Rovni Valjevo\nPrevious: Vredna donacija za Dečje odeljenje valjevske bolnice\nNext: Na Divčibarama do decembra realizovano 160.000 noćenja


U znaku Sirmijuma i antičkog blaga\n- Za ovogodišnji 45. po redu Sajam turizma, održan u Novom Sadu od 27. do 30. septembra, Turistička organizacija grada Sremska Mitrovica "odenula" je svoj štand u ruho antičke\nPoseta kineskih književnika\nInđija - U organizaciji Udruženja "Moj Srem" iz Krčedina danas su četiri pisca iz Kine posetila opštinu Inđija, Narodnu biblioteku i ogranak Biblioteke u Krčedinu gde je organizovano književno veče.\nEkonomija Hronika Vesti\nIGB dobar model uspešnosti\nInđija - Zaposleni u Kompanija "IGB Automotive Comp" DOO Inđija danas su obeležili pet godina postojanja i uspešnog poslovanja. 2007. godine startovali su sa 133 radnika i proizvodnjom od 100.000\n- Proba gradskog hora održaće se u četvrtak 27. septembra u vremenu od 19 do 21 sat u sali Kulturno obrazovnog centra Šid. U četvrtak, u toku probe ujedno\nInkubatori za mitrovačko porodilište\n- Opštoj bolnici u Sremskoj Mitrovici danas su isporučena tri nova inkubatora koja su nabavljena u okviru akcije „Bitka za bebe“, koju sprovodi Fond B92. Kupovinu dva nova inkubatora\nŠiđani na sajmu turizma\n- Turistička organizacija opštine Šid učestvovaće na 45.Sajmu lova, ribolova i sporta „Lorist“, od 25. do 30.septembra u Novom Sadu. Turistički potencijal šidske opštine biće predstavljen na štandu, stilizovanom\nKultura Vesti Vrdnik\nUručeno priznanje „Venac vrdničke vile“\n- Pre sto godina, na Vidovdan 1912, u blizini manastira Vrdnika (Ravanice), zaslugom Dobrotvorne zadruge Srpkinja Iriškinja, pred nekoliko hiljada ljudi, otkriven je spomenik Milici Stojadinović Srpkinji (1828 –


VAN MATIČNOG GOVORNOG PODRUČJA: U kojim zemljama Evropske unije se najviše koristi španski jezik? : Nadlanu.com\nVAN MATIČNOG GOVORNOG PODRUČJA: U kojim zemljama Evropske unije se najviše koristi španski jezik?\nObjavljeno 29. nov 2018. / 11:30:27\nDa li ste progovorili španski posle gledanja meksičkih serija i slušanja latino muzike? Ako jeste, da li ste se možda zapitali koliko bi vam njegovo znanje pomoglo pri snalaženju u Evropi?\nOdgovor na ovo pitanje donosi sajt jakubmarian.com koji je na osnovu zanimljivog istraživanja pružio detaljan odogovor.\nNa osnovu mape može se zaključiti da vam znanje ovog romanskog jezika gotovo uopšte ne bi pomoglo u zemljama kao što su: Estonija, Litvanija, Letonija, Poljska, Češka, Slovačka, Mađarska i Grčka gde se tim jezikom služi jedva jedan odsto stanovništva.\nNešto veći procenat je u Bugarskoj, Rumuniji, Sloveniji, Austriji, Holandiji, Belgji, Luksemburgu, Nemačkoj, Irskoj, Finskoj, Švedskoj, Danskoj i Velikoj Britaniji gde ga govori između dva do šest odsto stanovništva.\nVan španskog govornog područja najviše će vam pomoći u Italiji gde se njime služi oko 11 osto građana, dok ga u Francuskoj govori 14 odsto. Naravno, u Portu i Lisabonu ne morate mnogo brinuti, jer će vas razumeti 10 odsto stanovništva Portugalije.\nSve u svemu, može se zaključiti da Evropa baš i nije tlo na kom se možete poslužiti znanjem ovog jezika, ali ako odete u Južnu i Srednju Ameriku, verovatno će vam više pomoći nego znanje engleskog jezika.


► Vučić: Histerija opozicije biće sve veća, što je veća njihova nemoć\n04.09.2019 | 10:20h ► 19:23h Beograd\nPredsednik Srbije Aleksandar Vučić kazao je da će histerija opozicije biti sve veća što je veća njihova nemoć. Vučić je za televiziju Pink u Budimpešti upitao povodom optužbi predsednika Nove stranke Zorana Živkovića za veleizdaju, da li je Kosovo i Crna Gora otišlo u njegovo vreme i dodao da je tokom ove vlasti povučeno 15 priznanja Kosova.\n"Sve najbolje im želim", kazao je Vučić, rekao da je Uskrs prošao i da on još uvek nije pao i dodao da je opozicija mislila na neki naredni Uskrs.\nOn je naveo da veruje da su "ljudi iz BBC-a u pravu, kada kažu da uživa malu podršku" odgovarajući na navode novinara te medijske kuće na televiziji N1 Slobodana Stupara.\n"Mislim da su svi oni smejurija i ironija", kazao je Vučić o navodima predsednika lidera Dveri Boška Obradovića da je imenovanje ministra unutrašnjih poslova Nebojše Stefanovića za rukovodioca Radne grupe za izborne uslove "politička smejurija i provokacija".\nVučić danas na sastanku sa Orbanom u Budimpešti\nPredsednik Srbije Aleksandar Vučić danas i sutra boraviće u Budimpešti gde će se sastati sa premijerom Mađarske Viktorom Orbanom.\nVučić će nakon toga zajedno sa premijerom Češke Andrejem Babišem i premijerom Slovačke Peterom Pelegrinijem prisustvovati večeri koju u njihovu čast priređuje Orban.\nTokom drugog dana posete, Vučić će učestvovati na Trećem demografskom samitu u Budimpešti i posetiti Srpski obrazovni centar "Nikola Tesla", navodi se u saopštenju njegovog kabineta.\nVučić: Mađarska je treći partner Srbije u EU, nakon Nemačke i Italije\nAleksandar Vučić kazao je da Srbija i Mađarska imaju mnogo toga zajedničkog i da su uspeli da izgrade najbolje moguće odnose danas.Vučić je u Budimpešti za televiziju Pink rekao da će imati sastanak sa mađarskim premijerom Viktorom Orbanom i da će sa njime razgovarati o političkoj i ekonomskoj saradnji, Kosovu i evrointegracijama Srbije.\n"Majdarska je naš treći partner u EU posle Nemačke i Italije", kazao je Vučić za Pink.\n"Česi imaju važan posao oko pruge Niš-Dimitrovgrad", rekao je Vučić i dodao da očekuje da češki predsednik Miloš Zeman dođe uskoro u posetu Beogradu.


Danas je obeležen svečani početak urgentne podrške organizacijama građanskog društva i medija, u okviru ACT programa.\nNa onlajn ceremoniji SIGN ACT: Urgentna podrška, koja se uživo prenosila na društvenim mrežama, predstavljeni su ciljevi i značaj ACT programa. Na početku ceremonije, uspeh u realizaciji projekata poželeli su Saša Miler, ispred Švajcarske agencije za razvoj i saradnju (SDC), Jens Engeli, ispred organizacije Helvetas Swiss Intercooperation i Maja Stojanović iz Građanskih inicijativa.\nŠesnaest organizacija i medija predstavili su kako planiraju da doprinesu većem poštovanju prava i informisanju građana, kao i većoj transparentnosti rada institucija u vezi sa boljom reakcijom i ublažavanjem posledica izazvanih pandemijom virusa COVID-19. Pored finansijske podrške, podržane organizacije i mediji dobiće mentorsku podršku, kako bi još efikasnije mogli da predstavljaju glas zajednice u kojima deluju.\nUkoliko ste propustili SIGN ACT Urgentna podrška možete pogledati ceo program na ovom linku.\nVlada Švajcarske, kroz Švajcarsku agenciju za razvoj i saradnju (SDC) opredelila je sredstva u ukupnom iznosu od 5.37 miliona evra za realizaciju prve faze programa, a projekat ACT sprovode švajcarska nevladina organizacija HELVETAS Swiss Intercooperation i Udruženje građana za demokratiju i građansko obrazovanje „Građanske inicijative“.


Od Madrida do US-opena\nNakon velikog uspeha i osvajanja Masters turnira u Monte Karlu, najbolji teniser sveta iskoristio je dvonedeljnu pauzu da se dobro odmori i nastavi pripreme za predstojeće izazove na evropskoj turneji na šljaci.\nSledeće nedelje Novak će učestvovati na Masters turniru u Madridu (5. – 12. maj), gde će braniti četvrtfinale i 180 ATP poena (poraz od Janka Tipsarevića). Srpski teniser je 2011. godine trijumfovao na “Mutua Madrid Open” turniru, a žreb za ovogodišnje izdanje na programu je u petak, 3. maja.\nDirektno iz prestonice Španije Nole će se uputiti ka Rimu, gde će se od 12. do 19. maja održati još Masters turnir na šljaci. Novak, šampion u “večnom gradu” iz 2008. i 2011., prošle godine je zaustavljen u finalu ovog turnira od strane Rafaela Nadala, tako da će braniti 600 poena.\nPosle učešća u Rimu Novak će pauzirati jednu nedelju nakon čega će uslediti završni turnir na šljaci i drugi Gren Slem u 2013. godini –Rolan Garos. Novak je prošle sezone stigao do svog prvog finala u Parizu, gde je pretrpeo poraz od Nadala (4:6, 3:6, 6:2, 5:7). Prema tome, na jedinom Gren Slem turniru koji do sada nije osvajao, braniće 1200 poena.\nSa pariske šljake Novak će se “preseliti” u London gde će od 24. juna do 7. jula učestvovati na najprestižnijem teniskom turniru današnjice, Vimbldonu, na kojem je trijumfovao 2011. godine. Na trećem po redu Gren Slem turniru u sezoni (travnata podloga) Novak će braniti 720 ATP poena, s obzirom da je prošle godine poražen u polufinalu od Rodžera Federera (3:6, 6:3, 4:6, 3:6).\nTokom predstojeća dva meseca Novak će braniti ukupno 2.700 bodova od mogućih 6.000, tako da će biti u mogućnosti da zaradi novih 3.300 poena.\nPo okončanju serije turnira po Evropi, pred Novakom su dvonedeljni odmor i put ka američkom kontinentu gde ga očekuju tri velika turnira (Montreal, Sinsinati i US Open).\nIzvor: Novak Đoković home page\nKRAJINOVIĆ, ĐOKOVIĆ TIPSAREVIĆ/TROICKI\nDaljev, Jocović, Vuković, Krstin, Žaković, Gemović


AMERIČKA AMBASADA OŠTRO PROTIV PROSLAVE DANA RS: SAD podržavaju Republiku Srpsku samo u okviru BiH\nrasa markovic\t 09.01.2017. 12:34h 00:00h\nNepoštovanje odluke Ustavnog suda Bosne i Hercegovine predstavlja kršenje vladavine prava, a oni koji to čine, moraju za to odgovarati, poručili su iz Kancelariji za odnose s javnošću Ambasade Sjedinjenih Američkih Država (SAD) uoči današnje proslave Dana Republike Srpske, 9. januara, u Banjaluci.\nČUBRILOVIĆ ČESTITAO PRAZNIK RS: Interese građana je jačanje Republike Srpske\nDODIK UOČI PROSLAVE DANA RS: Muslimani hoće neku veliku državu, ali nemaju šanse!\nOni su za Dnevni Avaz poručili su da se “ovde se ne radi o praznicima, nego o vladavini prava”.\n“Sjedinjene Države podržavaju postojanje i status Republike Srpske i Federacije BiH u okviru suverene Bosne i Hercegovine, kao što je i garantovano Dejtonskim mirovnim sporazumom”, stav je Kancelarije za odnose s javnošću Ambasade SAD-a.\n“Ujedinjenje Oružanih snaga Bosne i Hercegovine (OSBiH) u 2005. godini predstavlja jednu od najvažnijih i najuspešnijih reformi koje je BiH preduzela nakon Dejtona, i dokaz je što ljudi u BiH mogu ostvariti kada rade zajedno.\nPozivamo sve strane da "demonstriraju odgovorno vođstvo, suzdrže se od zaoštrene retorike i poštuju lanac zapovedanja u OSBiH”, rekli su u Ambasadi SAD-a u Sarajevu.(Avaz.ba)\nAMERIKAambasadaREPUBLIKA SRPSKAprotivljenjedan republike srpske


UZNEMIRUJUĆA PRETNJA RUSIJE: Ukoliko dođe do napada, posledice nepredvidive i neće ostati nekažnjene ... | WebTribune\nHome U FOKUSU UZNEMIRUJUĆA PRETNJA RUSIJE: Ukoliko dođe do napada, posledice nepredvidive i neće ostati nekažnjene …\nSjedinjene Američke Države i njihovi saveznici mogle bi da povećaju raketne kapacitete za napad na Siriju za samo jedan dan, izjavila je portparolka Ministarstva spoljnih poslova Rusije Marija Zaharova.\n„Američki razarač ’Ros‘ naoružan sa 28 ’tomahavka‘ i ranije je više puta ulazio u zonu efikasne primene raketa na Siriju iz voda Sredozemnog mora. Što se tiče drugog američkog broda iste klase, ’Salivansa‘, on je nakon izveštaja medija o povećavanju mogućnosti SAD za izvođenje napada na Siriju, požurio da napusti taj deo Persijskog zaliva, iz kojeg bi garantovano mogao da pogodi ciljeve u Siriji. Međutim, kada je američka vojska demantovala informacije, zaboravila je da pomene da oni mogu da povećaju raketne kapacitete za izvođenje napada na Siriju za samo jedan dan“, objasnila je Zaharova na brifingu.\nPrema njenim rečima, trenutno se udarna grupa Sjedinjenih Američkih Država, Francuske i Velike Britanije sastoji od strateške i taktičke avijacije u Jordanu, Kuvajtu i na Kritu i ima oko 70 nosača, oko 380 krstarećih raketa vazdušnog baziranja, kao i dva američka razarača „Karni“ i „Ros“, od kojih svaki ima po 28 „tomahavka“.\nRanije je Pentagon demantovao izjave Ministarstva odbrane Rusije, da Sjedinjene Američke Države koncentrišu snage u Siriji za izvođenje raketnog napada.\nGovoreći o mogućem hemijskom napadu u Siriji, Zaharova je rekla da bi napad koji zapadne zemlje pripremaju u Siriji, nakon mogućeg insceniranja sa upotrebom hemijskog oružja, doveo do nepredvidivih posledica.\n„To bi bio najteži udarac ne samo za rešavanje situacije u Siriji, već i za globalnu bezbednost. Posledice igara s vatrom su nepredvidive i one neće svaki put ostati nekažnjene“, istakla je Zaharova, govoreći o pripremi hemijskog incidenta u Siriji i mogućeg napada zapadnih zemalja na tu zemlju.\nOna je podsetila da Sjedinjene Američke Države i njihovi zapadni saveznici „ponovo prete Siriji oružanom agresijom“. „Sve ovo se radi bez trunke stida, bez nivelisanja i davanja tome civilizovani karakter, koriste se stari obrasci“, istakla je Zaharova.\nPredstavnik Ministarstva spoljnih poslova objasnila je da se „prvo čuju preventivne izjave zvaničnika, da bi režim Bašara Asada navodno mogao da upotrebi hemijsko oružje i da je to hitno potrebno sprečiti, a zatim se može očekivati hemijska provokacija ili sa realnom upotrebom otrovnih supstanci, ili insceniranjem hemijskog napada“.\n„Završna faza će biti raketno-bombaški napad na sirijske vojne i druge ciljeve. Ovaj proces je već započeo. Planirano je da se sve ovo sočno izrežira u medijima“, kazala je Zaharova.\nZaharova je istakla da Damask nema mogućnost da koristi hemijsko oružje, jer je čitav arsenal uništen i da je to učinjeno pod međunarodnom kontrolom.\nPoslednjih dana situacija oko Sirije postala je napetija. Portparol Ministarstva odbrane Rusije general-major Igor Konašenkov izjavio je da teroristi grupe Hadžat Tahrir el Šam pripremaju provokaciju, kako bi optužili Damask za upotrebu hemijskog oružja protiv civila u provinciji Idlib u Siriji.\nZaharova je navela i da Rusija nema nikakve skrivene namere u Siriji.\n„Rusija dosledno deluje u interesu mira u Siriji. Mi u ovoj zemlji nemamo nikakve skrivene namere. Nastavićemo da pratimo ovu politiku za dobrobit sirijskog naroda i očuvanje Sirije kao suverene države, bez obzira da li ćemo na tom putu sresti mnogo ili malo istomišljenika“, istakla je portparolka ruskog Ministarstva.\nOna je dodala i da su u Siriji stvoreni preduslovi za kvalitativnu promenu situacije nabolje, konačne likvidacije terorista na teritoriji zemlje i početak političkog procesa.\n„Prema ruskim procenama, u Siriji su stvoreni uslovi za kvalitativnu promenu situacije nabolje, konačnu likvidaciju terorista na teritoriji zemlje, početak stvarnog političkog procesa, revitalizaciju političke aktivnosti i povratak izbeglica i interno raseljenih lica u domovinu“, saopštila je Zaharova na redovnom brifingu.\nOna je navela da Moskva želi da njeni partneri u Siriji deluju odlučnije u borbi protiv terorizma i problemu izbeglica.\nNEVEROVATNO NAUČNO OTKRIĆE: Otkrivena dva gena koji uzrokuju tešku Alchajmerovu bolest\nOvo su razlozi zbog čega nam u snove dolaze voljeni ljudi koji su MRTVI\nAmerika povlači vojsku iz Libije, cela zemlja uskoro u rukama generala Haftara\nSvako ima svog anđela čuvara, mada to ne zna: Evo kako da svog anđela zamolite za pomoć


Foto: Mitar Mitrović, AP/ Vincent Thian, Shutterstock / RAS Srbija\nbolovanje zbog korone\nBITKOIN JUTROS Jedan napred, nazad dva, oporavak tržišta kriptovaluta ponovo STAO\nDvodnevni oporavak i rast tržišta kriptovaluta je danas stao. Cene svih najpopularnijih kriptovaluta su jutros osvanule u "crvenom".\nNASTAVAK USPEŠNE SARADNJE Uskoro dve nove bugarske INVESTICIJE u Srbiji\nVrlo brzo ćemo u Srbiji videti dve nove investicije iz Bugarske, a to je konkretan rezultat privrednog foruma u Sofiji u organizaciji ambasade Srbije, izjavio je danas za Tanjug ambasador Željko Jović.\nInvestitore razočarali rezultati kompanija, Volstrit u padu\nAkcije na Volstritu su na početku današnjeg trgovanja u padu jer su slabi izveštaji o zaradama kompanija potisli u drugi plan vest o solidnom rastu u američke ekonomije, dok evropske berze beleže mešovite rezultate.\nPenzije bi narednih godina mogle da rastu između 5,5 i šest odsto, a plate u javnom sektoru oko 4,5 odsto godišnje. Korigovanje zarada, međutim, mora se držati pod kontrolom, jer će u suprtnom izdaci za njih izmaći kontroli, ocenio je Fiskalni savet, u nacrtu fiskalne strategije za 2022. i projekciju za naredne dve godine.\nUVODI SE ELEKTRONSKI PEČAT Više od 10.000 organa prelazi na digitalnu overu\nSkupština Srbije usvojila je juče izmene i dopune Zakona o pečatu državnih i drugih organa, koje predviđaju uspostavljanje kvalifikovanog elektronskog pečata, a čime bi trebalo da se poveća efikasnost javne uprave.\nRADOVI NA BRZOJ PRUZI Ukidaju se putnički vozovi na relaciji Beograd-Novi Sad od prvog februara\nVozovi na relaciji Beograd - Novi Sad od 1. februara biće ukinuti, a razlog za to su obimni infrastrukturni radovi na izgradnji brze pruge od Beograda do Subotice.


KLIMATSKE PROMENE I POLJOPRIVREDA – Anketa za poljoprivrednike – – In Medija\nKLIMATSKE PROMENE I POLJOPRIVREDA – Anketa za poljoprivrednike –\nU svrhu procene uticaja klimatskih promena na živi svet, sa osvrtom na vodne resurse, Ministarstvo prosvete, nauke i tehnološkog razvoja u saradnji sa Poljoprivrednim fakultetom u Beogradu realizuje projekat pod nazivom „Ocena uticaja klimatskih promena na vodne resurse Srbije“.\nU okviru tog projekta, postoji slobodna anketa, koja za cilj ima da prikupi što je moguće više podataka o iskustvima individualnih poljoprivrednih proizvođača, vezano za klimatske promene na teritoriji Srbije. U okviru primarnog cilja ankete, nalaze se i ciljevi koji se tiču procene ranjivosti biljne proizvodnje u odnosu na klimatske promene u Srbiji, otkrivanja novih i poboljšanja postojećih mera vezanih za ublažavanje negativnih posledica klimatskih promena na useve i da identifikuje potencijalni pozitivni efekat klimatskih promena na useve.\nKlimatske promene su tema koja ne gubi na aktuelnosti, naročito u poslednjih nekoliko decenija, kada su posledice istih postale osetne. Kako uopšteno na živi svet, klimatske promene se odražavaju i na poljoprivredu. Naime, pojedini izvori tvrde da su ukupne štete uzrokovane klimatskim promenama na teritoriji Srbije od 2000. do 2015. godine premašile 5 milijardi evra. Dve trećine ove sume se odnosi na štete u poljoprivredi izazvane visokim temperaturama i sušama, dok je jedna trećina gubitaka uzrokovana poplavama, koje itekako utiču na poljoprivrednu proizvodnju.\nIskustva poljoprivrednih proizvođača na teritoriji Srbije potvrđuju iznete navode. Naime, poljoprivredni proizvođači se susreće sa posledicama variranja vremenskih uslova, od kojih su u poslednje vreme dominantne izrazito povišene temperature i dug perodi suše. Takođe, u poslednjih petnaestak godina, naša zemlja je imala negativno iskustvo u vidu poplava, koje su uništile mnogobrojne zasade. Povećana temperatura vazduha utiče na fenologiju useva, pojavu novih štetočina, povećanu potrošnju vode, pomeranje datuma setve, promenu dužine vegetacije i tako dalje. S druge strane, neravnomeran raspored padavina uzrokovaće duge sušne periode, kao i jake letnje pljuskove.\nPored svega navedenog, podaci dobijeni anketom će pomoći da se na nivou države prikupe adekvatne informacije o potrebama poljoprivrednika za pomoć od strane državne uprave i lokalne samouprave, te bi stoga bilo poželjno da čitaoci koji se bave poljoprivrednom proizvodnjom, u svrhu istraživanja, ispune anketu na sledećem linku: https://goo.gl/forms/VfM5FMt1ENojWOB73 .


16. jul 2021. Učesnici sastanka\nDomaćin na sastanku bio je predsednik Odbora za spoljne i evropske poslove Predstavničkog doma Parlamenta Republike Italije Pjero Fasino, a učestvovala je i predsedavajuća Odbora za spoljne poslove Parlamenta Republike Albanije Mimi Kordeli.\nNa sastanku su razmotreni različiti modaliteti buduće saradnje odbora za spoljne poslove tri parlamenta, a u cilju razvijanja bilateralne saradnje i ubrazanja procesa evropskih integracija Srbije i Albanije.\nUčesnici sastanka su se saglasili da je proširenje EU na Zapadni Balkan prvenstveno odgovornost evropskih institucija, ali da svaka vlada u Evropi nosi jednaku odgovornost znajući da stabilnost i bezbednost na Balkanu utiče na stabilnost i bezbednost evropskog kontinenta u celini. To je cilj koji takođe uključuje odgovornost nacionalnih parlamenata koji su - kao odgovor na stalne zahteve Evropskog parlamenta - pozvani da podrže i prate proces evropskih integracija.\n„Apelujemo na naše kolege predsednike odbora da podstaknu svaku odgovarajuću inicijativu u cilju ubrzavanja proširenja na Zapadni Balkan, kao odlučan korak ka završavanju velikog projekta koji nastojimo da ostvarimo od 1989. godine, a to je da ujedinimo Evropu u ime vrednosti mira, slobode, demokratije, društvene jednakosti, rodne ravnopravnosti i ljudski prava“, navodi se u izjavi koja je usvojena nakon sastanka.


Protesti u Moldaviji: Deža vi? - Sputnjik Srbija\n05:38 27 Oktobar 2020\n16:40 14.09.2015 (osveženo 22:14 15.08.2016) Preuzmite kraći link\nSiromaštvo, korupcija, evropski snovi, oligarsi, američki ambasador i strani politički tehnolozi — zvuči poznato? Ne, nije kijevski Majdan. Ovoga puta u centru moldavske prestonice Kišinjevu kampuju demonstranti tražeći ostavku predsednika i Vlade, vanredne izbore, reforme, više Evrope i vraćanje ukradenog.\nSlučajno ili ne, dve nedelje nakon što je u avgustu generalni sekretar Saveta Evrope Torbjern Jagland uputio apel preko članka u „Njujork tajmsu“ da Moldaviju treba povući sa ivice ponora, demonstranti su izašli na ulice zahtevajući ostavku Vlade i glavnog tužioca, raspisivanje prevremenih izbora i hitnu akciju za borbu protiv korupcije u zemlji.\n„U današnjoj Evropi trajnost i stabilnost države zavise od njene privrženosti demokratiji i vladavini zakona. Ne treba da zaboravimo da je kriza u Ukrajini počela od dubokog razočaranja naroda u političke institucije“, upozorio je Jagland.\nOn je posavetovao moldavskim vlastima da ubrzaju reforme i usput prorekao Pridnjestrovlju sudbinu Krima.\nMoldavija je i zvanično najsiromašnija zemlja Evrope — njeni građani troše hiljadu evra godišnje po stanovniku, deset puta manje nego u bilo kojoj zemlji EU. Povod za proteste je, međutim, takozvana krađa veka, skandal koji je izbio još proletos zbog odlivanja više od milijardu dolara iz tri najveće banke u zemlji u ofšor kompanije, što je za Moldaviju značajna suma i negde oko osmine BDP-a. Vlasti su zbog toga morale da doštampaju novac, što je dovelo do pada nacionalne valute leja za oko 20 odsto.\nPovod za proteste je takozvana krađa veka\n„Dešavanja u Kišinjevu govore da je proces integracije u EU koji traje već 6 godina, doveo do osiromašenja stanovništva Moldavije. Mislim da sve ovo znači propast proevropskog kursa države, pogotovo zato što su poslednjih godina na vlasti upravo proevropske snage, štaviše, pre godinu dana potpisan je Sporazum o stabilizaciji i pridruživanju. Vlasti su obećale da će rezultat toga biti povećanje plata i penzija, kao i stvaranje novih radnih mesta. Umesto toga na polju finansija situacija se pogoršala, pa su ljudi masovno izašli na trgove. Ali specifičnost moldavske političke scene je u tome što su oni, koji su izveli narod na proteste, takođe pristalice evropskih integracija“, kaže za Sputnjik Igor Dodon, predsednik Socijalističke partije Moldavije i poslanik u Parlamentu.\nOn podseća da je pre 6 godina oko 70 odsto stanovništva podržavalo učlanjivanje Moldavije u EU, a da ih je sada duplo manje.\n„Mislim da su na vlasti u Moldaviji tajkuni koji su krali pare koje su stigle u vidu donacija i kredita, kao i pare iz budžeta. Tako da su demonstranti izašli na ulice ne zbog politike, već zbog ekonomskih problema. Drugo je pitanje što pojedini političari pokušavaju da iskoriste nezadovoljstvo u političke svrhe“, dodaje Dodon.\nPravo na mirni protest građana podržao je američki ambasador u Kišinjevu Džejms Petit, koji je na dužnosti u Moldaviji manje od godinu dana.\nPetit je prethodno bio zamenik američkog diplomatskog predstavništva u Kijevu. On kaže da protesti govore o razočaranju građana zbog odsustva reformi. Za vreme protesta američki ambasador se već triput susreo i sa predsednikom i sa premijerom Moldavije Nikolajem Timoftijem i Valerijem Strelecom.\nDemonstranti kampuju tražeći ostavku predsednika i vlade, vanredne izbore, reforme\nMoldaviju su protesti potresali još 2009. godine posle aprilskih izbora za Parlament. Tada je u sukobima demonstranata i policije jedna osoba poginula, a oko 270 je povređeno. Inicijator najnovijih protesta je građanska platforma Dostojanstvo i istina (DA).\n„Pojačaćemo pritisak na vlasti. Na protestima su se okupili stanovnici iz svih krajeva zemlje. Rešeni smo da idemo do kraja, do ispunjenja svih naših zahteva“, rekao je advokat Andrej Nestase, aktivista DA.\nNestase je, u jednom od intervjua, rekao da se u Moldaviji dešava nešto slično gruzijskoj „revoluciji ruža“, tvrdeći da ne postoji sličnost sa Ukrajinom. On je dodao i da Moldavija ima i svog Viktora Janukoviča —bivšeg prvog zamenika predsednika Parlamenta, biznismena Vladimira Plahotnjuka.\nJoš jedan aktivista, bivši sudija Evropskog suda za ljudska prava Stanislav Pavlovski predložio je da bude formirana nova partija koja će predstavljati interese demonstranata na vanrednim parlamentarnim izborima, ukoliko oni budu raspisani.\nDemonstranti imaju dve vrste zahteva, jedni su korisni i ulaze u naš program, a druge je nemoguće sprovesti. Čak i ako budu sprovedeni doneće samo krizu, izjavio je prošle nedelje predsednik moldavskog Parlamenta Andrian Kandu, koji se sastao sa predstavnicima učesnika protesta.\nPrema njegovim rečima, vanredni izbori će samo pogoršati situaciju, a rešenje i kompromis se mogu naći samo dijalogom. Premijer Strelec kaže da razume zabrinutost demonstranata, ali tvrdi da većina građana ne želi ostavku Vlade Moldavije, već njene rezultate.\nU međuvremenu, u moldavskim medijima pojavila se informacija da je u Kišinjev doputovao politički tehnolog i bivši šef predstavništva Nacionalnog demokratskog instituta SAD Aleks Grigorjevs, poznat po učešću u organizovanju „obojenih revolucija“. Pre godinu dana njega je bivši predsednik Moldavije Vladimir Voronjin označio kao odgovornog za nerede u Kišinjevu 7. aprila 2009. godine, kao i za nerede u kijevskom Majdanu.\nGostujući na jednoj od televizija, Grigorjevs je rekao da je u moldavsku prestonicu došao da savetuje tri lokalna analitička centra — po zadatku Fonda Džordža Soroša.\nMoldavija, analiza, protesti, Moldavija


Predstavljen elektronski sistem za prijavljivanje sezonaca u oblasti poljoprivrede (SRB) – PoljoMagazin\nBEOGRAD – Ministarstvo poljoprivrede je danas u saradnji sa NALED-om predstavilo elektronski sistem za prijavljivanje sezonskih radnika u poljoprivredi odnosno portal www.sezonskiradnici.gov.rs, koji će obezbediti radnicima da imaju sva prava.\nPortal je predstavljen u prisustvu premijerke Ane Brnabić na konferenciji u okviru projekta “Povećanje prilika za zapošljavanje sezonskih radnika u poljoprivredi”, a prisustvovali su i ministar poljoprivrede Branislav Nedimović, ministar za rad i zapošljavanje Zoran Đorđević, ambasador Nemačke Tomas Šib i direktorka Poreske uprave Dragana Marković.\nBrnabić o prednostima onlajn prijavljivanja sezonaca\nBrnabić je ocenila da će prijavljivanje sezonskih radnika u poljoprivredi preko onlajn platforme da im omogući sva prava, ali i da obezbedi u narednih pet godina dodatni prihod za budžet od 15 miliona evra. Izrazila je očekivanje da će od februara prijava sezonskih radnika u poljoprivredi moći da se obavi i putem mobilnog telefona.\n“Ovo je potvrda onoga što smo radili od 2014, a to je odgovorno vođenje budžeta i finansija”, rekla je Brnabić i istakla da bi do kraja 2019. godine taj način prijave trebalo da se proširi i na radnike u sektoru građevine i turizma.\n“Procenjujemo da će u narednih pet godina ovo značiti dodatnih 15 miliona evra prihoda za državu i budžet, a sa druge strane jednu veću sigurnost i za poljoprivrednike i za ljude koji rade kao sezonski radnici u poljoprivredi.\nIstakla je da je taj projekat dobar primer suštinske reforme, koja je vrlo kompleksna, ali i primer dobrog timskog rada.\n“Ovo je pored toga sto je suštinska reforma u sistemu i pokazatelj važnosti prioriteta i potvrda naše posvećenosti borbi protiv sive ekonomije. Ne možete da imate ljude koji rade a nemaju prava na penziono i invalidsko osiguranje, ovo je pokazatelj i naše predanosti boljem poslovnom okruženju”, rekla je premijerka.\nNavela je da je to pokazatelj i dalje posvećenosti vlade digitalizaciji uprave.\nMinistar Nedimović je rekao da je prošle godine bilo angažovano zakonski svega 3.585 ljudi u poljoprivredi iako znamo da imamo bar 350.000 poljoprivrednih gazdinstava koja se svakodnevno bave poljoprivredom.\nRekao je da su pre tri godine poljoprivredni proizvođači došli kod njega kao gradonačelnika i rekli za taj problema.\n“Imali smo nezadovoljne berače u poljoprivredi, nisu imali nikakva prava, osim prava na naknadu, ali da se nešto desi neka povreda sve je u crnoj zoni, a u poljoprivredi se povrede dešavaju skoro svaki dan”.\nNaveo je da poslodavci ne shvataju da se tu ne obavlja svaki dan rad zbog vremenskih uslovi, pa su morali ako je lep dan da prijave sve radnika, a kada je kiša da ih odjave.\n“To je bila neizdrživa situacija”, istakao je ministar.\nKaže i da to ministarstvo spremamo i set propisa da se definiše šta je poljoprivrede, jer ne može PDV da bude veći odnosno povrat od onog što se uplaćuje.\nMinistar Đorđević je rekao da je to što je urađeno plod i rezultat cele vlade koja želi da se izbori protiv sive ekonomije.\n“Želja vlade je da suzbije rad na crno,da pruži mogućnost i prava svakome da ostvari prava koja zakoni omogućavaju, da svima pružimo sve ono sto njima pripada. Radnici koji su do juče radili u sezonskim oslovima najčešće dobijali samo nadnicu nisu imali pravo na zdrav ,na osiguranje od povreda bili prepušteni sebi”, naveo je on.\n“Zahvaljujući premijerki i NALED-u smo ovo izgurali”, kazao je Đorđević i dodao da će sada mobilnim telefonom moći da se prijave sezonski radnici.\n“Vodili smo računa o tim radnicima da ne izgube ono čega su se bojili,ako su na listi NSZ da ne izgube taj status i naknade koje su imali, da ne izgube socijalnu pomoć, gledali smo da im pružimo mogućnost da ostvare prava, da imaju pravo na penziju od odmor.\nU cilju suzbijanja sive ekonomije i zaštite prava velikog broja neformalno angažovanih radnika u sektoru poljoprivrede vlada je u saradnji sa NALED-om i uz podršku GIZ-a 2017. pokrenula reformu sistema radnog angažovanja sezonskih radnika u poljoprivredi kroz donošenje novog sistemskog zakona čija je primena počela u januaru 2019. i izradu on lajn platforme za pojednostavljenu registraciju radnika.\nSkupština je polovinom prošle godine usvojila Zakon o pojednostavljenom radnom angažovanu radnika na sezonskim poslovima u određenim delatnostima koji se odnosi na poljoprivredu, šumarstvo i vodoprivredu.\nFoto: Pixabay (mollyannett)


Kad „Alo“ najavi: serija klikbejt dobitaka „građana Srbije“ - FakeNews Tragač\nPortal „Alo“ je u decembru prošle godine započeo svoju seriju tekstova sa klikbejt naslovima koji poručuju da će država dodeliti građanima Srbije određenu sumu novca. Manipulativne generalizacije iz naslova rasvetljavaju se već u prvim pasusima ovih tekstova.\nNaime, krajem decembra prošle godine, portal „Alo“ objavio je tekst s naslovom „NA RAČUNE LEŽE 5.400 DINARA Građani Srbije, proverite svoje stanje!“. Međutim, ova vest nije se ticala svih građana Srbije, već učenika i učenica srednjih škola koji primaju učeničke kredite i stipendije, koje dodeljuje Ministarstvo prosvete, nauke i tehnološkog razvoja.\nNakon ove vesti, 6. januara portal „Alo“ objavio je tekst s naslovom „OD 1. JANUARA DRŽAVA ISPLAĆUJE 300.000 GRAĐANIMA SRBIJE Nakon toga stiže 100.000 dinara, pa još 100 evra“. Kao i prethodna vest, ni ova se nije odnosila na sve građane, već na porodilje koje će dobiti 300.000 dinara za prvo dete, dok će za drugo ili treće dete dobiti 100.000 dinara iz državnog budžeta. Takođe, 100 evra neće dobiti svi građani Srbije, već mladi od 16 do 29 godina.\nPortal „Alo“ objavio je 18. januara i treći ovakav tekst, s naslovom „DRŽAVA DAJE 800.000 DINARA PO DOMAĆINSTVU Ne propustite šansu da se prijavite“. Međutim, ova vest ne odnosi se na sva domaćinstva u Srbiji, već na ona koja se bave stočarstvom. Reč je o pravilniku koje je objavilo Ministarstvo poljoprivrede, a koji se tiče podsticanja za investicije u novu opremu i mašine u stočarstvu.\nDevet dana kasnije, 27. januara, „Alo“ objavljuje vest s naslovom „OD 5.400 DO 30.000 DINARA LEŽE NA RAČUNE Građani Srbije, proverite svoje stanje! Saldo se uvećava“ i time nastavlja niz. Naime, ovde nije reč o svim građanima Srbije. Radi se o isplati učeničkih kredita i stipendija i isplati stipendija za izutetno nadarene studente, a koju je najavilo Ministarstvo prosvete, nauke i tehnološkog razvoja.\nAleksandar Đokić, FakeNews Tragač\nNapomena: U tekst je naknadno, 29. 1. 2022, uključen poslednji pasus.


Klaster Panonska pčela | 2018 February\nNalazite se: Početna / Vesti / 2018 / February\n06/02/2018 /0 Komentara/u rubrici Vesti /autor PanonianBee\nViše od tri godine Inovativni klaster “Panonska pčela“ nastoji da se jedan paradoksalni namet na pčelare ukine. Radi se o tzv. „pašarini“, odnosno, o naknadi za korišćenje javnih dobara. Ta javna dobra, koja pčelari koriste za iznošenje i postavljanje košnica su nacionalni parkovi i ostali prostori kojima upravljaju javna preduzeća („Srbija šume“, „Srbija vode“, „Vojvodina šume“, „Vojvodina vode“). Predstavnici klastera razgovarali su sa mnogim direktorima, državnim sekretarima, pokrajinskim sekretarima i svi su manje ili više bili mišljenja da su pčele izuzetno značajne za eko-sistem i očuvanje i razvoj flore i faune. Ali od tih načelnih podrški nije se otišlo dalje. Paradoksalno je da su za iznošenje košnica neka JP naplaćivala naknadu kao da se radi o turistima koji koriste prostore javnih dobara!\nDa se upornost isplati i da mere koje doprinose razvoju pčelarstva u Srbiji moraju biti predmet borbe udruženja, pokazala su dešavanja početkom februara 2018. godine.\nInovativni klaster „Panonska pčela“, a izgleda i još neka Udruženja pčelara (kao da ne postoje krovne organizacije), dobila su nacrt Zakona o naknadama za korišćenje javnih dobara, koji je predložilo Ministarstvo finansija. U dopisu Privredne komore Srbije, konkretno Mirjane Miščević, kojoj se posebno zahvaljujemo na dosadašnjoj saradnji, naznačeno je da se uz nacrt Zakona dostavlja obrazac za primedbe, predloge i sugestije na nacrt Zakona o naknadama za korišćenje javnih dobara.\nEksperti klastera su proučili nacrt Zakona i uočili ogromnu priliku da se jednom, zauvek, na najjači način – putem Zakona, ukine „pašarina“, tj. naknada za iznošenje i postavljanje košnica na prostore javnih dobara. Klaster suštinski nije imao primedbe na dostavljeni nacrt, ali je u dostavljenom obrascu predložio da se unese novi član, koji bi glasio: „Za iznošenje i postavljanje košnica sa pčelama na javne površine, ne može se ni po kojem osnovu naplaćivati naknada za korišćenje javne površine“.\nPopunjen obrazac je poslat Privrednoj komori Srbije, a u ponedeljak 05. februara 2018. je organizovana javna rasprava o Nacrtu Zakona o naknadama za korišćenje javnih dobara.\nRasprava je održana u Velikoj sali Privredne komore Srbije, a sala je bila mala da primi sve zainteresovane. Raspravu su vodili predstavnici Ministarstva finansija, ministar Vujović sa saradnicima, a raspravi su prisustvovali i predstavnici drugih ministarstava – poljoprivrede i zaštite životne sredine i ministarstva privrede.\nPredstavnik klastera je na javnoj raspravi ponovio zahtev da se Zakon dopuni sa još jednim članom, tekstom koji je klaster predložio i koji bi trajno ukinuo „pašarinu“. Svoj zahtev je i obrazložio i za to je dobio bezrezervnu podršku ministra finansija Dušana Vujovića, ali i predstavnika Ministarstva poljoprivrede i zaštite životne sredine.\nTražili smo i očekujemo pismenu potvrdu da je naš zahtev prihvaćen, ali pošto je rasprava bila javna, podrška ministra Vujovića i drugih ministarstava, daje nam za pravo da kažemo: Upornost se isplatila! Pčelari, „pašarina“ će definitivno biti ukinuta!\nKao što smo naveli, bilo je mnogo zainteresovanih za učešće u ovoj javnoj raspravi, ali na žalost, osim predstavnika Inovativnog klastera „Panonska pčela“ nije primećeno učešće nijednog pčelarskog udruženja, društva, niti saveza, koja okupljaju pčelare.\nIli nisu znali, ili su imali „preča posla“, tek nije ih bilo kada se bitna stvar za pčelare rešavala!\nOvi meseci, kada praktično nema posla u pčelinjacima, udruženja pčelara koriste da organizuju skupštine, na kojima predstavljaju svoje rezultate u prethodnom periodu i planove za tekuću, 2018. godinu.\nPredstavnici Inovativnog klastera „Panonska pčela“ su se odazvali pozivu i 26. januara 2018. su prisustvovali redovnoj skupštini Udruženja pčelara u Tordi.\nPre skupštine je održan sastanak, kojim je predsedavao predsednik Pčelarskog saveza Vojvodine, Radomir Vlačo i njegov savetnik Saša Čolak, koji je predsednik Udruženja pčelara u Kikindi. Cilj ovog sastanka je želja SPOV-a da se aktivnije uključi u rad Udruženja pčelara iz Vojvodine, a posebno ona udruženja, koja su i pored zvanične registracije, u prethodnom periodu, bila nedovoljno aktivna.\nOvog puta razgovaralo se sa predstavnicima Udruženja pčelara iz Žitišta. Na žalost želja predstavnika Pčelarskog saveza Vojvodine, da se utvrde i otklone uzroci, koji onemogućavaju kvalitetniji rad Udruženja pčelara u Žitištu, nije urodio plodom. Pčelari iz Žitišta, prisutni u Tordi, ali i svi ostali pčelari i udruženja, koja se nalaze na teritoriji Opštine Žitište, su doneli odluku, da se sastanu bez učešća bilo koga sa strane i da otklone medjusobne razmirice, a sve sa ciljem da se doprinese sveukupnom razvoju pčelarstva na teritoriji Opštine Žitište.\nBez obzira što je ova rasprava bila povremeno i neprijatna, dobro je da se pokrenulo pitanje povezivanja pčelara sa udruženjima, jer ne postoji razlog da pčelari regulatorno pčelare, a da ne budu deo nekog udruženja. Posle ove rasprave, zvanično je počela sednica skupštine Udruženja pčelara iz Torde i potpredsednik udruženja Lazar Dekanj Vilmoš je vrlo sažeto izneo rezultate rada u 2017. godini, a predsednik Nadzornog odbora je konstatovao da nepravilnosti u radu udruženja, nije bilo.\nDodeljena su priznanja i zahvalnice, svima, koji su u prethodnom periodu pomogli rad udruženja. Treba posebno istaći Mesnu zajednicu Torda, na čelu sa gospodinom Dobai Janošem, bez čije pomoći se ne bi mogla ni ova skupština održati.\nU sali Doma kulture na skupštini su bili, sem pčelara iz Torde i pčelari iz okolnih mesta i Zrenjanina.\nKao deo skupštine, gospodin Balint Janoš, izuzetni pčelar (ima oko 800 košnica) iz Mužlje, održao je veoma interesantno predavanje pod nazivom: „Racionalizacija u pčelarstvu“. U predavanju je izneo svoja iskustva dobre pčelarske prakse, ali i iskustva pčelara i pčelarskih stručnjaka iz Madjarske, sa kojima gospodin Balint ima dobru i stalnu saradnju.\nOpšti je utisak, da je predavanje bilo veoma kvalitetno i izuzetno korisno, posebno za mlade pčelare, koji tek započinju svoje pčelarenje.\nPredstavnik Inovativnog klastera „Panonska pčela“ se na molbu organizatora skupštine, obratio prisutnim pčelarima. Upoznao ih je na moguće izvore dobijanja podsticajnih sredstava za razvoj pčelarstva u Vojvodini. I pored toga, što je u 2017. Pokrajinski sekretarijat za poljoprivredu, vodoprivredu i šumarstvo, podelio pčelarima preko 15.000.000 dinara, predstavnik klastera je ukazao na nedovoljno angažovanje na dobijanju sredstava iz IPA fondova EU, a u okviru prekogranične saradnje Srbija – Rumunija. Tu je posebno istakao nedovoljno angažovanje pčelarskih udruženja i lokalnih samouprava Vršca i Kikinde, koji imaju i najveće kapacitete za pripremu i realizaciju takvih projekata.\nPredstavnik klastera je ukazao i na Fond za podsticaj poljoprivrede, koji je osnovala Vlada Republike Madjarske. O tom fondu se malo zna, ali postoji nekoliko pčelara, koji su dobili značajna sredstva za nabavku pčelarske opreme. Kancelarija Inovativnog klastera „Panonska pčela“ je otvorena za sve pčelare i pčelarska udruženja, za svaki vid pomoći oko pripreme dokumentacije za dobijanje podsticajnih sredstava, bez bilo kakve nadoknade.\nDruženje u predivnoj sali Doma kulture u Tordi, uz ljubazne i gostoprimljive domaćine, završena je u prijateljskom razgovoru, uz ukusno pripremljenu večeru.\nZa očekivati je da će udruženja pčelara u Vojvodini shvatiti značaj uključivanja u rad Saveza pčelarskih organizacija, a od Saveza se očekuje jasna i konkretnija pomoć udruženjima, bez previše obećanja, koja se ne mogu realizovati. Pčelari će veoma brzo prepoznati značaj udruživanja, kako u mesna i opštinska udruženja i društva pčelara, tako u Pčelarski savez Vojvodine, ali samo ako vide konkretne i jasne rezulte.


Prirodno-matematički fakultet > Vesti > Konferencije i skupovi > Dani matematike u Novom Sadu\nNa novosadskom Prirodno-matematičkom fakultetu, u petak i u subotu održava se manifestacija "Dani matematike u Novom Sadu". Organizatori manifestacije su PMF, Društvo matematičara Novog Sada i Srpsko naučno matematičko društvo, a cilj je pre svega promocija matematike kao i druženje i međusobno povezivanje matematicara, od učenika srednjih škola do profesora u školama i na Univerzitetu.\nU petak u 18.00 počinje novi ciklus rada Seminara za Istoriju matematike. Ideja je da se sastanci seminara održavanju jednom mesečno, uvek u drugoj srednjoj školi/gimnaziji. Prvi sastanak ce biti u gimnaziji "Isidora Sekulic". Posle predavanja pod nazivom "Matematika i tajna lepote", učenici Srednje mašinske škole će izvesti predstavu "Matematika ili stvarnost".


Evropski ekonomski dunavski forum „Pametni gradovi“ - PKS-RPK Novi Sad\nPrivredna komora Srbije u saradnji sa Austrijskim ekonomskim senatom po prvi put organizuje Evropski ekonomski dunavski forum pod nazivom „Pametni gradovi“, u ponedeljak, 31.10.2016. godine u Amfiteatru Sportsko-poslovnog centra Vojvodina – SPENS u Novom Sadu.\nCilj održavanja ovog Foruma jeste da se domaća privreda i zainteresovana javnost upoznaju sa konceptom „pametnih gradova“ na bazi najboljih iskustava u različitim privrednim sektorima. Procenjuje se da će do 2050. godine u gradovima živeti nekoliko milijardi ljudi, što donosi velike izazove u cilju poboljšanja uslova života u urbanim sredinama, kao i rast lokalnih ekonomija.\nNakon uvodnih reči predsednika Privredne komore Srbije, Marka Čadeža, na forumu „Pametni gradovi“ predsednik Austrijskog ekonomskog senata dr Erhard Busek govoriće o značaju unapređenja regionalne saradnje u Dunavskom regionu kroz prizmu „pametnih gradova“. Skupu će se potom obratiti renomirani stručnjaci iz regiona i čitavog sveta, a prezentaciju „Beograd – PAMETAN GRAD na dve evropske reke“ održaće dr Žaklina Gligorijević iz Urbanističkog zavoda Beograda.\nPozivamo Vas da učestvujete na forumu „Pametni gradovi“, koji će biti održan 31. oktobra 2016. godine, u Amfiteatru Sportsko-poslovnog centra Vojvodina – SPENS u Novom Sadu sa početkom u 09 časova.\nUčešće na forumu je besplatno! Prijava učešća je obavezna!\nMolimo Vas da svoje učešće potvrdite najkasnije do petka, 28. oktobra 2016. godine, slanjem popunjenog prijavnog lista na e-mail adrese: [email protected] ili putem telefona na 021/480-20-70\nZa sve dodatne informacije možete se obratiti Nadeždi Belić, šefu Kabineta predsednika, Regionalna privredna komora Novi Sad na tel: 021/480 20 75 ili 064/84 18 518.


- Ubistvo iz samoodbrane u Srbiji se izuzetno teško dokazuje, a tužioci su restriktivni i u sudskoj praksi se izuzetno često tumači na štetu napadnutih - kaže bivši sudija Ivan Bajazit.\nSamoodbrana života i imovine je polazno pitanje procesa koji sledi heroju Sašku\nSaško Bogoski, kome je juče određen pritvor od 30 dana, ubio je u utorak oko ponoći u svom stanu na Julinom brdu provalnika Vladu Manića. Bogoski, koji je priveden, prekoračio je, prema policijskom izveštaju, nužnu odbranu.\nSudovi u Srbiji ubistvo iz samoodbrane vrlo restriktivno sankcionišu, čak i ako je zakonski tačno definisano šta je nužna odbrana i da se za ubistva u ovakvim okolnostima mora doneti oslobađajuća presuda, pojašnjava Bajazit.\n- Čak je delo ubistvo iz samoodbrane zakonski prošireno i na čuvanje imovine. Uprkos svim zakonskim odredbama, tužilaštvo nikada neće da krene od osnovnog dela, napada, i nikada ne rekonstruiše nužnu odbranu.\nOni to ostavljaju sudu, te odredbe samoodbrane se vrlo teško primenjuju i zaista su retki slučajevi u praksi da sud oslobodi ubicu čak i ako su okolnosti samoodbrane - ističe Bajazit.\nBivši sudija Goran Obradović kaže da se u drugim državama nužna odbrana tumači šire, tako da ubistvo razbojnika smatraju bez suđenja za nešto što nije krivično delo.\nAdvokat Nebojša Perović kaže da je uvek prisutna polemika u kojoj meri je došlo do stvarne nužne odbrane.\n- U ovakvim slučajevima sud se dosta oslanja na nalaz veštaka. Pitanje je u kom stepenu je smanjena moć rasuđivanja i u kom stepenu je prisutan efekat straha i besa. Vrlo je teško proceniti koliko napadnuti može da kontroliše svoj postupak i u kom trenutku on brani sebe i porodicu - ističe Perović.\n"SVE SAM IH POBIO, A ŠTA ĆU S TOBOM" Biznismen osuđen na 35 godina zbog trostrukog ubistva, a na sudu se pravdao BIZARNOM FILMSKOM ODBRANOM\nObijena crkva u selu Devet Jugovića, lopovi nisu uzeli novac, već 25 KILOGRAMA voštanih sveća


Završen protest u Moskvi, oko 150 osoba privedeno /video/ - Sputnjik Srbija\n17:01 31.01.2021 (osveženo 18:24 31.01.2021) Preuzmite kraći link\nU Moskvi je završen protest podrške Alekseju Navaljnom. Na Komsomoljskom trgu i području stanica metroa „Krasnoseljska“ i „Baumanska“, koje su bile poslednje tačke gde je pokušano da se organizuje miting, nema više nikoga.\nPolicija se polako povlači sa Komsomoljskog trga. I na drugim centralnim ulicama je mirno.\nPodsetimo, organizatori neodobrenog protesta su preko društvenih mreža pozvali svoje pristalice na skup na Lubjanki tačno u podne. Međutim, policija je nešto ranije blokirala prilaz trgu. Demonstranti su se, uglavnom, zadržavali u blizini dve stanice metroa – „Čistie prudi“ i „Trubna“, koje su bile najbliže Lubjanki.\nUčesnici nedozvoljene akcije su prošetali do zatvora, gde se nalazi Aleksej Navaljni. Tom prilikom došlo je do manjih sukoba sa policijom – pripadnici čuvara reda su gađani grudvama.\nPolicija je zajedno sa Ruskom gardom privela deo demonstranata. Nakon toga, demonstranti su pokušali da se vrate na Komsomoljski trg, gde su policija i specijalci sprečili da se održi miting.\nPrema podacima moskovske policije, na protestima je učestvovalo oko 2.000 ljudi, dok je oko 150 privedeno, među njima i supruga Navaljnog, Julija.\nPolicija i tužilaštvo su više puta pozivali da se ne učestvuje u nezakonitoj akciji, upozorivši da odgovornost.\nPodsetimo, danas su održani protesti i u drugim gradovima Rusije.


Reforma sistema socijalne zaštite po meri deteta ll | atina\nReforma sistema socijalne zaštite po meri deteta ll\nAtina i Save the children potpisali ugovor o nastavku saradnje na projektu “Reforma sistema socijalne zaštite po meri deteta u Republici Srbiji” – SCORE II\nNVO Atina zajedno sa Grupom 484 uz podršku i u saradnji sa organizacijom Save the children i Evropskom unijom nastavljaju sa sprovođenjem druge faze projekta “Reforma sistema socijalne zaštite po meri deteta” (SCORE II). Inicijativa za izvođenjem ovog projekta motivisana je namerom da se “deci u pokretu” u Republici Srbiji omogući ostvarivanje pristupa adekvatnim uslugama iz sistema socijalne zaštite zasnovanog na pravima deteta, kao i da se pruži neophodna podrška ustanovama koje se bave pitanjima dečije zaštite.\nTermin “dece u pokretu” pojašnjen je u okviru istraživanja "Položaj i programi podrške i zaštite dece u pokretu u Republici Srbiji" koje je 2013. godine objavila NVO Atina. Samo istraživanje nastalo je sa ciljem formulisanja sveobuhvatnog odgovora na potrebu za kreiranjem adekvatnog sistema zaštite i unapređenja položaja ove grupe dece. Poseban kvalitet analizi dao je segment istraživanja obavljen sa samom decom, u kome se nalaze autentični dečiji odgovori na pitanja koja se u procesu unapređenja sistema postavljaju. Odgovori su poslužili kao polazna osnova za razvijanje programa namenjenog jačanju kapaciteta profesionalaca/ki sa mandatom u oblasti zaštite dece iz vladinog i nevladinog sektora, imajući u vidu specifičnost i složenosti položaja dece u pokretu u Srbiji. Istraživanje možete preuzeti putem linkahttp://atina.org.rs/biblioteka/deca%20u%20pokretu.pdf\nPojam "deca u pokretu" iako je novijeg datuma, podrazumeva poznati fenomen dece koja migriraju, a koja su prilikom tih migracija posebno izložena rizicima. Po definiciji Save the children to su "deca koja iz različitih razloga, dobrovoljno ili prisilno, u okviru zemlje ili između zemalja, sa ili bez roditelja ili staratelja migriraju, i koju pokret čini potencijalno izloženim rizicima od neadekvatne brige, ekonomske i seksualne eksploatacije, zlostavljanja, zanemarivanja i nasilja". Za ovu decu je svojstveno nepoverenje u ljude i institucije, strah od osuđivanja, stres, trauma i somatska oboljenja. Definicija imenuje i grupe dece u pokretu: izbeglice, interno raseljenu decu, tražioce azila, iregularne migrante, žrtve trgovine ljudima, decu uključenu u život i/ili rad na ulici, povratnike iz procesa readmisije. Ne postoje zvanični statistički podaci o fenomenu dece koja migriraju, ali je zabeleženo da su ona često izložena rizicima neadekvatne brige, ekonomske i seksualne eksploatacije, zlostavljanja, zanemarivanja i nasilja. Ova deca nisu na pravi način tretirana ni u našem sistemu socijalne zaštite niti su kao posebna grupa prepoznata od države, pa su samim tim nezaštićena i prepuštana sama sebi.\nProjekat će se sprovoditi do juna 2016. godine i predviđa realizaciju velikog broja aktivnosti, između ostalih predviđa razvijanje i publikovanje alata za utvrđivanje najboljeg interesa deteta koji će koristiti profesionalci iz vladinog i nevladinog sektora sa mandatom u oblasti dečije zaštite. Takođe će se sprovesti trening program za profesionalce/ke za utvrđivanje najboljeg interesa deteta kada se radi o “deci u pokretu” a biće izrađen i informativno-edukativni materijal prilagođen deci koji će služiti u direktnom radu sa “decom u pokretu”.


HowYouSellMatters edukativni program za male biznise | Visa\nBeograd, 28. avgust 2020 - Mikro i mala preduzeća koja žele da pokrenu ili unaprede svoju online prodaju imaju priliku da se od 28. avgusta do 10. septembra prijave na besplatan #HowYouSellMatters edukativni program. Sva zainteresovana preduzeća imaće pravo na praktične savete iz oblasti kao što su digitalni marketing, online oglašavanje, mapiranje ciljnih grupa i unapređenje korisničkog iskustva. Ovaj program pokrenule su kompanije Visa i ICT Hub, u cilju pružanja podrške MSP sektoru u prevazilaženju posledica pandemije koronavirusa.\n“Mala i srednja preduzeća predstavljaju temelj svake privrede, a upravo ona su u najvećoj meri osetila posledice pandemije. Postojanje internet prodavnice je za mnoge predstavnike MSP sektora značilo pre svega kontinuitet poslovanja, ostvarivanje prihoda u vremenu kada su fizičke prodavnice bile nedostupne i kada je sve više kupaca prešlo na online. #HowYouSellMatters program pomoći će onima koji još nisu prisutni na internetu da usvoje nova znanja, alate i čuju više o iskustvima uspešnih preduzetnika. Prioritet kompanije Visa je da pruži MSP adekvatnu edukaciju i podršku, kako bi se što pre prilagodili novoj stvarnosti”,rekao je Vladimir Đorđević, generalni direktor kompanije Visa za Jugoistočnu Evropu.\n„Rado smo se odazvali pozivu kompanije Visa kako bismo zajedno kreirali program koji u vremenu neizvesnosti uzrokovane pandemijom zaista može pomoći malim i srednjim preduzećima da razviju ili unaprede svoju online prodaju koja u mnogim situacijama trenutno predstavlja jedini bezbedni način za poslovanje. Internet prodaja predstavlja veliku priliku za domaću privredu baš zato što nije još uvek dovoljno razvijena i potencijal je nedovoljno iskorišćen. Infrastruktura, alati i najbolje prakse već postoje, a uz #HowYouSellMatters program preduzetnike i preduzeća ćemo uvesti u ovu oblast i pokazati im da prodaja preko interneta ne predstavlja nedostižan način prodaje ako se prate osnovni dokazani koraci i koriste oprobani alati“,izjavio je Kosta Andrić, izvršni direktor kompanije ICT Hub.


Abramovič ''dreši kesu'' za trofej Lige šampiona! - Sportske.net\nAbramovič ''dreši kesu'' za trofej Lige šampiona!\nLegenda Čelsija, Đanjfranko Zola veruje da je Roman Abramovič dovođenjem Antonija Kontea dokazao da želi još jednu titulu Lige šampiona.\nNude Juventusu dvojicu za Pogbu?!Konte ni među četiri najplaćenija!U susret letnjoj pijaci - Ko će čuvati mreže Čelsija i Liverpula naredne sezone?Konteu preti šest meseci suspenzije?!Konte seče - Odlaze i najbolji u slučaju pravih ponuda!\nVlasnik Čelsija je imao na meti italijanskog stručnjaka odmah nakon uručivanja otkaza Žozeu Murinju u decembru.\nTo se nedavno i dogodilo, a Konte je potpisao ugovor po kome će zarađivati 5 miliona funti po sezoni, uz klauzulu da će za osvajanje Lige šampiona dobiti bonus u iznosu svoje godišnje plate.\nHolandski stručnjak Gus Hidink, koji je postavljen kao zamena za Žozea Murinja do kraja sezone, pomogao je Čelsiju da prekine seriju loših rezultata i udalji se od dna tabele i opasne zone.\nNakon njegovog dolaska, Čelsi nije zabeležio nijedan ligaški poraz i trenutno se nalazi na 10. mestu Premijer lige, pa se čini da su neuspesi iz ove sezone već zaboravljeni i da se uprava okrenula sledećoj.\n"On će svakako pokušati (da osvoji Ligu šampiona)", prokomentarisao je Zola o Konteu za italijanski list "Gazeta delo Sport".\n"Abramovič ga je angažovao jer želi da osvoji i Premijer ligu i Ligu šampiona."\nZola je dodao i to da će Konte morati da prilagodi svoju fudbalsku filozofiju drugoj ligi, kulturi i zemlji.\n"Neće imati nikakvih problema, oni su već gledali šta je radio u Torinu i sa nacionalnim timom Italije."


Makita set bušilica DLX2127TJ1 cena, cene Srbija, prodaja Beograd Novi Sad Niš\nMakita set bušilica DLX2127TJ1 cene\ncena od 55.566,00 do 57.890,00 din | prodavnica (3)\nTrenutno nemamo slike za Makita set bušilica DLX2127TJ1\nEPonuda nije internet prodavnica već Vam omogućava da brzo i lako nađete Makita set bušilica DLX2127TJ1 po najjeftinijoj ceni. Naš cilj je da kupci budu što bolje informisani o ponudi Makita set bušilica DLX2127TJ1 na tržištu Srbije. Vrlo lako nalazite željeni proizvod za kategoriju Akumulatorske bušilice odvrtači cene, ne morate da lutate od sajta do sajta za Makita Akumulatorske bušilice odvrtači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Makita set bušilica DLX2127TJ1 sa PRODAVCEM. EPonuda ne može da garantuje potpunu tačnost specifikacije i slika za Makita set bušilica DLX2127TJ1. Pre kupovine, podatke za Makita set bušilica DLX2127TJ1 proverite na sajtu PROIZVOĐAČA.


61.sjednica Predsjedništva Saveza\nTREBINJE- Trebinje je 22.septembra 2017.god. bilo domaćin 61. sjednice Predsjedništva Saveza opština i gradova Republike Srpske, na čijem dnevnom redu je bilo više tačaka iz problematike od interesa za rad i funkcionisanje lokalnih samouprava. Pored članova Predsjedništva, iz ukupno 19 lokalnih zajednica, sjednici je prisustvovala i ministar uprave i lokalne samouprave RS Lejla Rešić, te predstavnici ministarstva za izbjeglice i raseljena lica Republike Srpske, republičkih uprava i agencija – za inspekcijske poslove, civilnu zaštitu i bezbjednost saobraćaja Republike Srpske.\nSavez opština i gradova je važan partner i „najteži sagovornik“ Vlade Republike Srpske, poručila je ministar uprave i lokalne samouprave Lejla Rešić. Na ovim relacijama nema mjesta politikanstvu, pa ni novi zakon o lokalnoj samoupravi, kaže ona, nije kreiran bez podrške saveza.\n„Ovo je bila prilika i da najavimo da će tokom oktobra ministarstvo raditi analizu stanja u svim lokalnim zajednicama, kako bi – godinu dana od stupanja na snagu zakona o lokalnoj samoupravi – sagledali stanje na terenu, šta su problemi u provođenju zakona, te koje je to odredbe zakona eventualno potrebno mijenjati“, istakla je Rešićeva.\nJedan od tema sjednice bila je i aktuelno stanje sa smještajnim kapacitetima pod upravom Ministarstva za izbjeglice i raseljena lica, koje je, kako se čulo, spremno da ove stambene jedinice ponudi korisnicima na otkup – a prikupljena sredstva investira u program socijalnog stanovanja.\nU proceduri je i izrada zakona o socijalnom stanovanju, koji će u značajnoj mjeri riješiti stambeno pitanje socijalno ugroženim kategorijama stanovništva, poručio je Radovan Grajić iz ovog ministarstva.\n„Nacrt ovog zakona bi trebalo da bude kompletiran do kraja godine, a Savez opština i gradova je organizacija koja je sa svojih 47 opština uključena u izradu zakonskih rješenja, jer su direktno zaiteresovane za ovaj zakon i rješavanje socijalnih slučajeva u svojim lokalnim zajednicama“, istakao je Grajić.\nNačelnicima lokalnih samouprava Srpske, koje čine Predsjedništvo saveza, predstavljena su i buduća zakonska rješenja koja će uvesti jedinstven sistem, metodologiju postupanja i viši stepen koordinacije republičkih i opštinskih inspektora.\nTime se više neće dešavati da kod istog privrednog subjekta u kratkom vremenskom periodu dolaze obje inspekcije. Zakon će omogućiti i da inspektor jedne opštine može da radi na teritoriji druge opštine, uz saglasnost načelnika i oba inspektarata, čime će se uspostaviti efikasniji sistem inspekcijskog nadzora – sa manje angažovanih ljudi“, pojasnio je Predrag Tomić iz Republičke uprave za inspekcijske poslove RS.\nPredsjedavajući Savezom opština i gradova RS Ljubiša Ćosić ističe da je značaj ovakvih susreta čelnih ljudi opština i gradova Srpske – razmjena iskustava, definisanje problema lokalnih zajednica u različitim oblastima, te njihovo delegiranje prema ključnom partneru – Vladi RS.\n„Stvarni život se odvija u lokalnim zajednicama, on je svakodnevan i dinamičan. Iz života proizilaze različita rješenja koja mogu biti pretvorena i u konretne zakonske odredbe, koje će poboljati funkcionisanje lokalnih zajednica“, rekao je on.\nZato su uz pitanja koja su se našli na dnevnom redu današnje sjednice, otvorena i brojna druga od interesa za lokalne samouprave, kaže domaćin sjednice, gradonačelnik Trebinja Luka Petrović.\n„Važno bi bilo da izmjenama i dopunama aktuelnog zakona o turizmu omogućimo uvođenje i turističkog inspektora i ta inicijativa je danas dobila podršku. Znamo da lokalne samouprave imaju mnogo problema i sa preduzetnicima koji ne plaćaju svoje obaveze, odjavljuju se u Poreskoj upravi RS, a mnogi neplaćeni računi padaju na teret lokalnim upravama. Tako da je odavde potekla inicijativa i za izmjene zakona o preduzetničkoj djelatnosti“, pojasnio je Petrović.\nNa današoj sjednici, između ostalog, razgovarano je i o novim modalitetima podsticaja najsiromašnijim opštinama u Srpskoj, na dnevnom redu bila je i informacija Republičke uprave civilne zaštite o analizi sistema zaštite i spasavanja Republike Srpske, dok je Agencija za bezbjednost saobraćaja predstavila Javni poziv za sufinansiranje projekata namjenjenih za unapređenje bezbjednosti saobraćaja u jedinicama lokalne samouprave u 2018. godini.


SVETSKI MEDIJI JAVLJAJU: Turske snage uhapsile novog vođu Islamske države u Istanbulu, čeka se obraćanje Erdogana | Najnovije vesti - Srbija danas\n26.05.2022. • 22:35 Srbija Danas\nDogađaj koji turskom predsedniku može dati vetar u leđa da započne nove ofanzive u Siriji i Iraku\nTurske snage bezbednosti uhapsile su novog vođu Islamske države u raciji u Istanbulu. Turske vlasti uhapsile su novog vođu ISIS-a tokom nedavne racije u Istanbulu, izvestio je Blumberg 26. maja, pozivajući se na visoke turske zvaničnike.\n- Antiteroristička policija i obaveštajci uhapsili su čoveka za koga veruju da je predvodio džihadističku grupu otkako je njen prethodni šef ubijen u američkoj operaciji u Siriji tokom februara - navodi neimenovane zvaničnike njujorška agencija.\nTurski novinski sajt OdaTV identifikovao je uhapšenog čoveka kao Abu al-Hasana al-Kuraišija. Terorista je postao "kalif" ISIS-a 10. marta, zamenivši Abu Ibrahima al-Hašimija al-Kurašija koji je poginuo tokom američkog napada na njegovo skrovište u severozapadnom sirijskom regionu Veliki Idlib 3. februara.\nVođa terorista je navodno uhvaćen posle dugotrajnog policijskog nadzora kuće u kojoj je boravio u Istanbulu. Turske snage nisu otvorile vatru tokom napada. Abu al-Hasan dolazi iz bliskog kruga iračkih terorista prekaljenih u borbi koji su se pojavili posle američke invazije 2003. godine.\nDvojica neimenovanih iračkih bezbednosnih zvaničnika rekli su Rojtersu da je Abu al-Hasan čije je pravo ime Džuma Avad al-Badri i da je stariji brat bivšeg vođe ISIS-a Abu Bakra al-Bagdadija, koji je poginuo tokom američke akcije u Idlibu 26. oktobra 2019. godine.\nPrema Blumbergu i OdaTV, predsednik Redžep Tajip Erdogan je obavešten o hapšenju vođe ISIS-a. Očekuje se da će hapšenje saopštiti narednih dana.\nVest o hapšenju Abu al Hasana stigla je u trenutku kada se turska vojska sprema da pokrene operaciju velikih razmera u Siriji protiv Sirijskih demokratskih snaga (SDF). Predvođeni Kurdima dobijali su i nastavljaju da primaju ogromnu podršku od SAD pod izgovorom da se bore protiv ISIS-a.\nAko hvatanje Abu al Hasana bude potvrđeno, to će biti veliko dostignuće za Erdogana koji će to verovatno iskoristiti da opravda novu vojnu operaciju u Siriji.\nTurska Redžep Tajip Erdogan hapšenje Sirija rat u Siriji Irak ISIS Islamska država Abu Bakr al Bagdadi Abu al-Hasan al-Kuraiši


Medijska humanitarna kuhinja - “Spasimo hranu, spasimo humanost” : Nadlanu.com\nMedijska humanitarna kuhinja - “Spasimo hranu, spasimo humanost”\nObjavljeno 13. sep 2021. / 15:12:34\nKoalicija za dobročinstvo, na čelu sa Fondacijom Ana i Vlade Divac, je 23. avgusta pokrenula kampanju „Spasimo hranu, spasimo humanost”, sa ciljem da poveća svest o problemu svakodnevnog bacanja hrane i važnosti njenog doniranja najugroženijim sugrađanima. Prema najnovijim procenama, u Srbiji se svakodnevno baca dva miliona kilograma hrane, dok je na granici apsolutnog siromaštva skoro pola miliona ljudi.\nPlanirano je da kampanja traje do novembra, a u okviru nje sprovodiće se brojne akcije prikupljanja hrane i donacije najugroženijim sugrađanima preko neprofitnih organizacija koje se bave distribucijom donirane hrane, a koje su partneri kampanje. Pored donacija, radi se i na edukaciji stanovništva o načinima kako da se hrana iskoristi a ne baca, uz savete profesionalnih kuvara koje svi svakodnevno mogu da primenjuju u svojim kuhinjama.\nMedijska humanitarna kuhinja\nSa ciljem da podigne svest javnosti o važnosti doniranja, Koalicija za dobročinstvo je već nekoliko puta organizovala događaje tokom kojih su se pripremali obroci u humanitarne svrhe. Tokom Festivala filantropije u julu ove godine, učesnici humanitarne kuhinje bili su studenti članovi organizacije AIESEC, koji su pripremili sto obroka po internacionalnim receptima, a koji su bili donirani prodavcima časopisa Lice ulice.\nKoalicija za dobročinstvo je u sklopu kampanje „Spasimo hranu, spasimo humanost“ odlučila da organizuje još jedan sličan događaj, na kom će predstavnici medija, zajedno sa ambasadorima kampanje i profesionalnim kuvarima, pripremiti obroke koji će biti donirani organizacijama Lice ulice i ADRA Srbija. Događaj će biti održan u utorak, 14. septembra od 9 do 12h u prostoru „Kompot- Centar za delikatesna istraživanja“ u Braće Krsmanovića 5.\nKampanja „Spasimo hranu, spasimo humanost“ se realizuje u sklopu Projekta za unapređenje okvira za davanje koji sprovodi Koalicija za dobročinstvo, na čelu sa Fondacijom Ana i Vlade Divac, a koji finansijski podržava Američka agencija za međunarodni razvoj (USAID). Ostali članovi Koalicije su Trag fondacija, Catalyst Balkans, SMART Kolektiv, Srpski filantropski forum, Forum za odgovorno poslovanje i Privredna komora Srbije. Kampanju su podržale i brojne kompanije, kako bi podstakle veće doniranje hrane, ali i javne ličnosti koje nalaze ovu temu kao važnu.\nViše informacija o kampanji pronađite na spasimohranu.rs.\nADRA Srbijadonacija hranefondacija ana i vlade divachranahumanitarna akcijahumanitarna kuhinjaKoalicija za dobročinstvoLice uliceMedijska humanitarna kuhinja